Sportski savez Beograda – Page 36\nSRBIJA NA SP SA CRNOM GOROM, GRČKOM I...\nU četvrtak 6. februara 2020. u beogradskoj dvorani „Aleksandar Nikolić“ počinje takmičenje u dve FIBA kvalifikacione olimpijske grupe, odnosno dva turnira. Rivali ženske košarkaške reprezentacije Srbije biće SAD, Nigerija i Mozambik, a dva nacionalna tima sa ovog turnira obezbediće plasman na Olimpijske igre u Tokiju\nVeliki broj navijača i predstavnika medija, strpljivo je čekao u holu TC Ušće dolazak ženske reprezentacije Srbije. Malo nakon 19 časova, gromoglasan aplauz prisutnih, skrenuo je pažnju svih poestilaca da su “lavice” stigle i da će se u Beogradu, od 6. do 9. februara na\nVeliki uspeh futsal reprezentacije Srbije koja je na turniru u Nišu izborila baraž za plasman na Prvenstvo sveta. Rival Orlovima za odlazak u Litvaniju biće selekcija Finske koja je u grupi sa Portugalom i Italijom priredila veliko iznenađenje i eliminisala Italijane. Posle fenomenalnog učinka i\nTROFEJ ZA SRPSKE BASKETAŠE U SUBOTICI\nKošarkaški savez Srbije ovog vikenda organizovao je međunarodni pripremni turnir u basketu 3x3, koji je održan u Subotici, a na kojem je titulu šampiona ponela reprezentacija naše zemlje. Dušan Domović Bulut, Aleksandar Ratkov, Dejan Majstorović i Mihailo Vasić predstavljali su Srbiju na pripremnom turniru za\nLiga regiona „Zapadna Srbija“ serijskim i standardnim vazdušnim oružjem nastavljena je trećim kolom održanim u Sali OŠ „Mito Igumanović“ u Kosjeriću, u organizaciji lokalne družine Oko sokolovo. Najviše najsjajnijih trofeja u pojedinačnoj konkurenciji pokupili su strelci Valjeva 1880 i SD „Aleksa Dejović“ iz Užica, sa\nPrvog vikenda u februaru održano je Prvenstvo države u dvorani u konkurenciji seniora/ki. Takmičenje je otvorio predsednik Atletskog saveza Srbije, Veselin Jevrosimović koji je poželeo sreću svim atletičarima. Prvog dana prvenstva Armin Sinančević iz AK Crvena Zvezda oborio je državni dvoranski rekord u bacanju kugle\nNajuspešniji muški strelac Srbije za 2019. godinu Damir Mikec osvojio je, kao član kluba Kelhajm, titulu vicešampiona Bundes lige vazdušnim pištoljem. Finalni turnir održan je u mestu Rotenburg an der Fulda (Rotenburg na reci Fulda) u saveznoj državi Hesen, u centralnoj Nemačkoj. Kelhajm je na\nFavoriti su zabeležili ubedljive pobede u većini disciplina četvrtog kola Lige i Kupa Beograda, održanog na strelištu Novog Beograda – Ušće. Domaćini su ponovo bili najuspešniji. Strelci Novog Beograda-Ušće osvojili su sedam zlatnih medalja. Uspehu je najviše doprinela Anja Knežević, koja je u gađanju standarnom\nFutsal reprezentacija Srbije došla je korak bliže plasmanu na Prvenstvo sveta posle velike pobede protiv Francuske – 4:2 (1:1). Posle pobede na premijeri protiv Ukrajine, izabranici selektora Gorana Ivančića su gubili od Francuske 0:1 i 1:2 ali hrabro srce Simića i drugova režiralo je preokret\nFED KUP REPREZENTACIJA SRBIJE U LUKSEMBURGU\nU nedelji koja je pred nama MTS Fed kup selekcija Srbije učestvovat će u takmičenju I grupe Evro-afričke zone za 2020. godinu. Put Luksemburga iz Beograda danas su otputovale igračice: Aleksandra Krunić, Olga Danilović, Fatma Idrizović i selektor Tatjana Ječmenica Jevtić, dok će im se\nPrevious 1 … 35 36 37 … 353 Next


Uporedili su grupu s dvadesetero devetomesečnih beba koje su učile da reprodukuju muzičke ritmove udarajući rukom o bubanj s 19 njihovih vršnjaka koji su se istovremeno igrali drugim igračkama, poput automobila ili kockica.\n- Ovo je prva studija sprovedena na sasvim maloj deci koja upućuje na to da izloženost muzičkim ritmovima u ranoj životnoj dobi može da poboljša sposobnost prepoznavanja jezičnog ritma - objasnila je naučnica s Instituta za učenje i nauku mozga univerziteta u Vašingtonu, Kristina Džao, koja je vodila istraživanje.\n- Stimulacija muzikom u ranoj životnoj dobi ima dugoročno bolji učinak na kognitivne sposobnosti - rekla je ona.\n- Da bi bebe progovorile najpre moraju da nauče da prepoznaju tonove i ritmove - objasnila je koautor studije Patricia Kuhl, objasnivši da je sposobnost percepcije zvuka "važna kognitivna sposobnost" te da "mogućnost njenog ranog poboljšanja ima dugoročan učinak na učenje".\nJezik, poput muzike ima snažne ritmičke karakteristike.\nTako ritam slogova pomaže u razlikovanju zvukova i omogućuje da se razume šta neko govori. A mogućnost uočavanja razlika među zvukovima pomaže bebama da pre nauče da govore.\nPročitajte još: Ovi predmeti u kući mogu biti OPASNI ZA DECU: Sklonite ih na vreme\nDa bi to dokazali naučnici su tokom mesec dana organizovali dvanaest petnaestminutnih druženja dvadesetero dece u laboratoriji zajedno s roditeljima koji su vodili i nadzirali njihove aktivnosti. Roditelji su u ritmu trotaktnih dečjih pesmica udarali ritam. Sedam dana po završetku muzičkih sastanaka kod sve dece iz muzičke grupe primećene su snažnije moždane reakcije, koje su pokazale da te bebe bolje prepoznaju promene ritma nego deca iz druge grupe.\nmuzika pomaže da bebe progovore\nuticaj muzike na bebe


Tanjug 27. januara 2021. 13:18\nBEOGRAD – Ciklus koncerata studenata Fakulteta muzičke umetnosti (FMU) počinje u ponedeljak, 1. februara, od 19 sati u Studentskom kulturnom centru (SKC) u Beogradu.\nNakon pauze od nekoliko meseci usled pandemije, SKC je otvorio vrata publici i izvođačima, i u planu je da tokom februara i marta nastupaju studenti šest izvođačkih katedri FMU, uz dela studenata Katedre za kompoziciju, u izvođenju njihovih mladih kolega.\nPrvi na repertoaru (1.2.) je koncert najboljih studenata Poliinstrumentalne katedre FMU, gde će nastupiti umetnici na gitari – Tamara Radulović, Matija Bajić, Bisenija Matić, Željko Jovičević, Marija Grujić i Korana Čiča Potkonjak na harfi.\nUz njih svira i Trio Paskal sa tri harfistkinje – Jelena Tutić, Jana Čubrilović i Irina Pejoska, a na programu će biti kompozitori: Andres, Bogdanović, Marten, Ditersdorf, Vinas, Barios, Domenikoni.\nKoncert najboljih studenata Katedre za gudačke instrumente FMU na programu je 4. februara, kada će nastupiti violinisti – Katarina Vasiljević, Veronika Mona Bogić, Staša Žikić i Stefan Petrović, na violi su mlade nade Jelisaveta Čivović, Tijana Dimitrov i Nemanja Adamović, na violončelu Vuk Ovaskainen, i na kontrabasu Aleksa Šepec.\nUmetnički saradnici na svim koncertima su: Neda Hofman, Uki Ovaskainen, Dušan Egerić, Katarina Radojičić Firevski i Katarina Hadži Antić Tatić.


Još jedna neuspešna moto trka za Shumahera - Moto Berza\nDebi Michale Schumachera na trkama izdržljivosti motocikla na stazi Ochersleben nije ni počeo ali se neslavno završio.\nSchumacher je sa piste izleteo tokom kvalifikacionog treninga za osmočasovnu trku izdržljivosti na stazi Ochersleben koja se boduje za svetski Endurance šampionat.\nSchumacher je iz ovog incidenta prošao neozleđen ali je mašina veoma oštećena. Bivša zvezda formule jedan je na takmičenju ovakvog tipa debitovao sa istim timom u kojem je debitovao u nemačkom Superbike šampionatu tj. Holzhauer Racing koji vozi Hondu CBR 1000RR najnovije generacije.


Novi početak za Opel u Južnoj Africi: od 1. januara 2018. pa nadalje, Opel će svoja vozila prodavati uz pomoć Unitrans Automotivea, poznatog imena u južnoafričkim poslovnim krugovima.\n· Novi početak: Unitrans Automotive preuzima ulogu uvoznika od 1. januara 2018.\n· Svež povetarac u leđa: Tržišno lansiranje novog Opel Crossland X krosovera\n· Sjajna perspektiva: Opel Grandland X, nova generacija Corse sledi\nOva kompanija već sada radi kao nacionalni prodavac mnogih automobilskih marki, a sada je u ulozi Opelovog uvoznika. Prodaja Opela u ovoj zemlji će biti vršena kroz 35 prodajnih salona, gde su neki u vlasništvu Unitransa, dok drugi pripadaju nezavisnim vlasnicima. Kao deo novog poduhvata, dva elitna salona marke sa znakom „munje“ su izgradnji u Johanesburgu i Kejp Taunu. Novi prodajni pristup je ispraćen tržišnim lansiranjem novog Opela Crossland X, SUV-a B segmenta, zakazanim za decembar.\nFaza povezivanja u ispitivanju tržišta priobalnog TPG terminala u Aleksandropolisu je uspešno završena\nŠta privreda očekuje od najavljenog paketa podrške?\nTojota seli fabriku iz Kentakija u Japan zbog jeftinijih troškova proizvodnje\nIzuzetna cena za Ford Kugu u N1 verziji - Sa dizel motorom od 120 KS već za 16.125 evra + PDV\nFolskvagen povisio srednjoročnu procenu rasta prihoda i profita\nSpecijalna ponuda za Opel Movano do kraja godine - Opel Movano – nijedan posao nije prevelik


„Volmartu“ prijedi milijarda odštete - Vijesti.me\n„Volmart” negira navode i tvrdi da ta kompanija unaprjeđuje žene koje su kod njih zaposlene i da ih dobro plaća. Edit\nVolmart (Foto: Guardian)\nDanka Vraneš Redžić 29. mart 2011, 18:54 ažurirano 26. februar 2019, 21:56\nPred Vrhovnim sudom Sjedinjenih Država juče su vršena saslušanja na osnovu kojih će biti odlučeno da li će se nastaviti najveći slučaj vezan za polnu diskriminaciju u američkoj istoriji u kome grupa žena tuži najveći svjetski lanac maloprodaja „Volmart” tvrdeći da im na rodnoj osnovi nije bilo dozvoljeno da napreduju.\nOva grupa želi da podnese grupnu tužbu u ime više od milion žena.\nKristin Kvapnovski, jedna od šest žena koje su pokrenule tužbu, kaže da su je u firmi preskočili za unapređenje i povišicu u korist muških kolega.\n„Pitala sam šta treba da uradim da bih bila unaprijeđena, a moj menadžer je rekao da treba da se dotjeram i da sakrijem bore šminkom”, kazala je za BBC.\nOvo je prvi korak u onome za šta se potpisnice tužbe nadaju da bi mogao postati epohalni pravni momenat. Ono što je počelo kao žalba zbog povišica i unapređenja među šačicom žena, moglo bi se pretvoriti u najveći slučaj polne diskriminacije u Americi.\nPrve tvrdnje da se u radnjama „Volmarta“ žene ne unapređuju pojavile su se prije 11 godina, ali ovih šest žena ne žele da se o njihovim žalbama odlučuje odvojeno. Umjesto toga, one insistiraju da se slučaj predstavi kao grupni – da uključi sve radnice zaposlene u nekoj od 3.400 „Volmartovih” prodavnica u SAD od 1998. naovamo – jer tvrde da su u radnjama ove kompanije žene sistematski diskriminisane.\n„Volmart” tvrdi da bi grupna tužba nepotrebno uključivala žene koje nemaju žalbi protiv kompanije.\nAmerički Vrhovni sud će odlučivati da li će se ovaj slučaj nastaviti. Ukoliko se sudski postupak nastavi po grupnoj tužbi, „Volmart” bi se mogao suočiti sa isplatom odštete od milijardu dolara. Odluka bi trebalo da bude donijeta u junu.


Stanovnici nekoliko bh. gradova okupili su se danas u Kruščici, općina Vitez, na mirnom protestu solidarnosti s mještanima ovog naselja, koji već mjesec i pol protestvuju protiv izgradnje mini hidroelektrana na tom području.\n"Nećemo odustati... Jedinstveni smo i nećemo dopustiti izgradnju hidroelektrana. Ako centrale ovdje dođu povući će nam i pitku vodu, a ja to ne želim za svoju djeca i unuke", kazala je Ekrema Hurem.\nMirnom protestu mještana Kruščice pridružili su se i članovi Koalicije za zaštitu rijeka BiH, čiji je predstavnik Viktor Bjelić upozorio da je u BiH na djelu ekspanzija u izgradnji mini hidroelektrana, iako su dosadašnja iskustva pokazala da one ne donose korist građanima.\n"Do sada nismo vidjeli nijedan pozitivan primjer, odnosno da je neka mini hidroelektrana donijela dobrobiti lokalnoj zajednici i da rijeka nije presušila. Tu nema govora o bilo kakvom održivom razvoju, nego isključivo o privatnom interesu. Svaka hidroelektrana zahtjeva branu koja usporava tok rijeke, dolazi do snižavanja kvalitete vode, odnosno gubitka kisika, a to je mrtva voda", kazao je Bjelić.\n" Tražimo da Kantonalni sud u Novom Travniku zabrani sve radove. Trenutno ih nema, a mi nismo nikoga vrebalno vrijeđali i napadali, nego smo se samo pojavljivali među radnicima i tražili da odustanu od radova", kazao je Đelilović.\n24.08.2017 u 12:23\nKruščica hidroelektrane Vitez protesti


HRVATSKI DEBAKL - informativa.ba\nVijesti Reakcija građana HRVATSKI DEBAKL\nJasna poruka Evropske unije kojim putem Bosna i Hercegovina treba ići\nEvropski parlament, Danijal Hadžović\n„Svi građani su jednaki u očima zakona, imaju isti pristup javnim položajima, mjestima i službi, u skladu s njihovim mogućnostima, bez obzira na razlike, osim u vrlinama i nadarenosti.“ Ovako glasi Član 4. Deklaracije o pravima čovjeka i građanina, jednom od osnovnih dokumenata Francuske revolucije. Na ovom principu izgrađena je gotovo kompletna zapadna civilizacija.\nNo, on nije ispoštovan u dejtonskom ustrojstvu BiH, gdje pravo na ključne javne položaje i funkcije vlasti stječete ne kao građanin nego kao pripadnik jednog od tri konstitutivna naroda, dok pripadnici tzv. ostalih nemaju ni elementarno ljudsko pravo da uopće budu birani na neke od najviših pozicija, poput Predsjedništva BiH.\nSusjedna Hrvatska posljednjih godina u Evropi bjesomučno lobira da se izvrši pritisak kako bi se u BiH ovaj princip etničkog predstavljanja čak i dodatno pojačao, tako što bi se, osim zagarantiranih kvota i funkcija za „predstavnike konstitutivnih naroda“, izvršila i svojevrsna teritorijalno-etnička separacija samog glasačkog tijela, gdje bi narodi mogli glasati „samo za svoje“.\nHrvatska lobiranja završila su teškim debaklom. Nakon neuspješnog pokušaja predsjednika Zorana Milanovića da u NATO-ovu deklaraciju, u tački koja se tiče BiH, uvrsti pitanje konstitutivnosti naroda, jučer je i Evropski parlament odbio hrvatski prijedlog da se u Rezoluciju o BiH uvrste riječi „konstitutivnost“ i „legitimno predstavljanje“.\nIluzorno je očekivati da će evropske demokratije u BiH podržavati koncepte koji u tim državama ne samo da ne postoje nego negiraju i temeljne vrijednosti na kojima počivaju. A to je ujedno i jasna poruka kojim putem BiH treba ići da bi postala napredna evropska država - putem građanske države istinski ravnopravnih pojedinaca s jednakim pravom da biraju i budu birani i jednakom vrijednošću glasa.\nKako stvar izgleda kada najbolje ljude, bez obzira na njihovu etničku, rasnu ili vjersku pripadnost, jednostavno pustite da pod jednom zastavom rade ono u čemu su najbolji, upravo posljednjih dana demonstriraju košarkašice BiH.\nOznake: #Hrvatska #EU #BiH #debakl #Evropski parlament


A. Anđelić - Blic\nBožić u utorak, drugi potpis do Nove godine\nMario Božić od sutra će postati i zvanično fudbaler Crvene zvezde. Sportski direktor kluba iz Ljutice Bogdana Ivan Adžić i generalni sekretar Andrija Kleut vratili su se iz Rusije, gde su obavili razgovore sa čelnicima generalnog sponzora crveno-belih “Gaspromom”, tako da će formalnost oko stavljanja potpisa na ugovor dosadašnjeg veziste Slovana iz Bratislave biti obavljena.\nStojić: Kaluđerović odlazi iz Zvezde, ali ne u Partizan\n"Andrija Kaluđerović će raskinuti ugovor sa Crvenom zvezdom, ali neće preći u Partizan", rekao je za Blic agent najboljeg strelca crveno-belih Ranko Stojić.\nKrstajić: Nismo se obrukali, za više je potreban veći kvalitet\nMladen Krstajić, kapiten Partizana smatra da se crno-beli nisu obrukali na "Emiratima", iako su doživeli šesti uzastopni poraz u Ligi šampiona.\nKleo, Petrović i Jovanović, po svoj prilici, u Londonu će se oprostiti od dresa Partizana. Predsednik Dragan Đurić nedavno je potvrdio da pomenuti igrači imaju dozvolu kluba da u slučaju dobre ponude napuste Humsku ove zime, pa će sudar s Arsenalom biti poslednja prilika za dokazivanje kvaliteta i eventualno podizanje cene pred početak zimskog prelaznog roka.\nKristić bez reči o svom statusu u Zvezdi i bez kritike igrača\nPosle remija sa Vojvodinom (2:2) u kome je njegov tim ispustio dva gola prednosti, trener Crvene zvezde Aleksandar Kristić nije želeo da priča ni o svom statusu na Marakani, ni o napadu na stadion crveno-belih, već samo o utakmici sa Novosađanima.\nStanojević: Pobedom nad Metalcem, približićemo se tituli\nTrener Partizana Aleksandar Stanojević istakao je uoči meča sa Metalcem da se igrači i stručni štab nadaju pobedi koja bi im povećala šanse za osvajanje jesenje titule.\nLučesku: Došli smo po pobedu; Srna: Prijateljstva ostavljam po strani\nFudbaleri Šahtjora doputovali su dan ranije u Beograd kako bi se na miru pripremili za utakmicu 5. kola Lige šampiona protiv Partizana.\nStanojević: Tomić i Šćepović su ništa u odnosu na Partizan\nTrener Partizana Aleksandar Stanojević ostao je i posle prespavane noći pri odluci da Nemanju Tomića i Marka Šćepovića prekomanduje u Teleoptik, a pomenuti dvojac juče se nije pojavio na treningu prvog tima.\nStanojević: Čukarički bitniji od LŠ, Ilić i Krstajić pod znakom pitanja\nFudbaleri Partizana će na gostovanju Čukaričkom u 13. kolu Jelen Superlige pokušati da osvoje nova tri boda, za koje trener Aleksandar Stanojević kaže da su važniji od duela Lige šampiona sa Šahtjorom.\nPartizan ne pušta Petrovića u Sevilju ispod tri miliona evra\nRadosav Petrović će ove zime po svoj prilici napustiti Partizan, samo je neizvesno da li će reprezentativnog vezistu put navesti na zapad ili istok Evrope. Birmingem, CSKA, Sevilja, samo su neki od klubova koji bi rado videli našeg fudbalera u svojim redovima.\nZvezda je 15 godina na veštačkim plućima\nZa srpski fudbal i srpski sport uopšte, nikako ne bi valjalo da Partizan izgubi Crvenu zvezdu kao večitog rivala, kaže u razgovoru za “Blic” dugogodišnji sportski direktor kluba iz Humske Nenad Bjeković.\nBejl sad vredi 50 miliona evra\nGeret Bejl, prva zvezda četvrtog kola Lige šampiona, može da napusti Totenhem, ali tim koji želi da ga kupi mora da izdvoji 50 miliona evra, odluka je uprave londonskog kluba.\nKaluđerović: Zanima nas samo pobeda\nFudbaleri Crvene zvezde danas će u Kuli, pobedom nad Hajdukom, pokušati da se vrate na lidersku poziciju Superlige Srbije. Izabranici trenera Aleksandra Kristića najavljuju da će dati sve od sebe da dođu do osmog trijumfa u šampionatu.\nStepanović: Stojković i Kleo moraju na teren\nIzostavljanje Stojkovića i Klea iz tima Partizana na 139. večitom derbiju predstavljalo bi mač sa dve oštrice i moglo bi da prenese strah na ceo tim za crno-bele, kaže za „Blic“ iskusni fudbalski stručnjak Dragoslav Stepanović. Nekadašnji strateg Ajntrahta, Bajera, Atletika iz Bilbaa, AEK-a preneo je svoje iskustvo iz perioda dok je još bio igrač.


Kruženje oko krupnih riba\nTagovi: narko, Safet Kalić\nDatum objave: 06.08.2011.\tPiše: Iva Klisić\nUprkos činjenici da istražni organi Crne Gore nisu saopštili u kojim kriminalnim poslovima je Safet Kalić zaradio novac koji je kasnije oprao vraćenjem rata za kredit Crnogorskoj komercijalnoj banci, vjeruje se da je novac zarađen prodajom heroina, jer on već godinama važi za jednog od najvećih narko-bosova na Balkanu.\nZbog pranja novca crnogorska policija u Rožajama uhapsila je također Kalićevu suprugu Aminu i brata Mersudina, koji će u pritvoru ostati do trideset dana. Podnijet je i zahtjev za privremeno oduzimanje hotela Turjak, hotela Rožaje, kafe-bara “Tajson”, benzinske pumpe “M-Petrol”, zemljišta, stanova, putničkih vozila, akcija i novčanih sredstava.\nSafet Kalić nije u Crnoj Gori, a s obzirom na veze sa vlastima, vjeruje se da ga je Agencija za nacionalnu bezbjednost upozorila da se skloni\nCrnogorska policija je uputila je Ministarstvu pravde Srbije zahtjev za raspisivanje “crvene potjernice”, jer se sumnja da je Kalić u Turskoj. Iako mu supruga i četvoro djece žive u rodnom gradu, Safet Kalić je već godinama na relaciji Rožaje-Turska. U toj zemlji ima dobre poslovne veze, posebno za nabavku heroina po povoljnim cijenama. Izvršna direktorka Mreže za afirmaciju nevladinog sektora Vanja Ćalović, koja je ranije pokrenula priču oko veza kriminalaca i vlasti, smatra da tužilaštvo i policija istragom u slučaju Safeta Kalića “zamagljuju suštinu priče”.\nĆalovićeva je podsjetila da je saslušavana u policiji u okviru istrage postavljanja video snimka Kalićeve svadbe na servisu You Tube, ocijenivši da je policiji od samog slučaja bilo bitnije ko je objavio sporni snimak. Na Kalićevoj svadbi među zvanicama je bio i Ljubiša Buha Čume, čijim helikopterom je došla i hrvatska pjevačica Severina Vučković, ali i mnoge druge ličnosti iz kriminalnog miljea iz regiona, kao i funkcioneri ANB-a Zoran Lazović i Ljubiša Mijatović, šef obezbeđenja tadašnjeg premijera Mila Đukanovića.\n– Nadam se da će vrijeme pokazati da je tužilaštvo ovog puta spremno da ide do kraja, ali čini mi se da se u ovom trenutku ne treba prerano radovati jer nas je dosadašnje iskustvo naučilo da tužilaštvo uglavnom u kasnijim fazama postupka ne uspije da dokaže ono što tako gromoglasno najavljuje, rekla je Ćalovićeva.\nKriminalnu karijeru Safeta Kalića prva je objelodanila srpska policija, a njen direktor Milorad Veljović javno ga je označavao kao jednog od balkanskih narko-bosova.\nMediji su Kalića dovodili u vezu sa švercom heroina, kojim je navodno snabjdevao “zemunski klan”. Te optužbe nikada nisu dokazane, uprkos procesu koji je izvjesno vrijeme protiv njega vođen pred beogradskim Okružnim sudom.\nPrilikom hapšenja Suvada Batka Musića u Novom Pazaru zbog šverca više od 80 kilograma heroina, u zvaničnom policijskom saopštenju pisalo je da on pripada kriminalnoj grupi Safeta Kalića. Uprkos tim tvrdnjama, Kalićevo ime nikada nije procesuirano u spisima tog predmeta. Veljović je objasnio da je to saopštenje policije, koje se odnosilo na Kalića, bilo bazirano na operativnim saznanjima.\nPretpostavlja se da je na švercu droge Kalić izgradio svoju poslovnu imperiju u rodnim Rožajama, ali i u drugim gradovima Crne Gore, kao i da je suma od 7,2 miliona eura, za koju ga tereti crnogorsko specijalno tužilaštvo, samo kap u moru novca koji je on “oprao”.\nU sastavu Kalićevog carstva su pumpe u Rožajama i Podgorici, kuća s heliodromom, dva hotela i motel u Rožajama, nekretnine u Podgorici, odmaralište u Ulcinju, “hameri”, džipovi… Imovina je mnogo veća od 7,2 miliona eura, a prosto nevjerovatno zvuči da je sve to stečeno na početnom kapitalu od 165.000 eura, koliko je, prema njegovoj tvrdnji, zaradio u Nemačkoj, gdje je “radio na statistici” sa završena samo dva razreda srednje škole.\nKalićevo ime godinama unazad nalazi se u bazama bezbjednosno interesantnih osoba policije i Agencije za nacionalnu bezbjednost, koja ga je u jednom od svojih izvještaja, koji je procurio u javnost, tretirala kao pripadnika takozvanog rožajskog klana.\nOvakvi potezi Crnogorskih vlasti u javnosti se tumače kao “kruženje oko krupnih riba”. Spisak imena dugo štićenih kriminalaca dostavljen je Podgorici od strane evropskih predstavnika, a njihovo hapšenje je uslov za ulazak u Evropsku Uniju. Ostaje da se vidi da li će taj uslov biti ispunjen.


Samsung Galaxy Note 10 dolazi sa četiri verzije\napr 09, 2019Samsung, Telefoni, Top Vijesti\nVeć smo pisali kako će Samsung zajedno sa Galaxy Note 10 smartphoneom lansirati i manju verziju ovog uređaja, međutim novi izvori iz Južne Koreje tvrde kako bi tu čak mogle biti četiri verzije ovog smartphona.\nTako se očekuju dvije verzije sa podrškom za 5G mrežu i dvije sa 4G. Jedva verzija trebala bi doći sa ekranom veličine 6,75 inča, dok će manja verzija imati ekran od 6,28 inča. Veći model trebao bi imati 4 kamera na pozadini, dok će manji doći sa trostrukom kamerom.\nOba ove modela će imati verzija sa podrškom za 4G i 5G, pa ćemo tako u biti dobiti četiri različita Note 10 modela. Ovaj recept Samsung želi prepisati sa Galaxy S10 modela, koji bilježe dosta dobre prodajne rezultate.\nRedmi Y3 uskoro na tržištu sa selfie kamerom od 32 MP-a Apple Watch muškarcu spasio život


Kopaonik zimovanje - Kopaonik smeštaj - planina Kopaonik\nKada idete na zimovanje Kopaonik je idealna destinacija jer na jednom mestu možete imati toliko toga. Ako je vaša sledeća destinacija Kopaonik zimovanje će vam sigurno biti nezaboravno, jer ni na jednom drugom mestu nećete moći da pronađete takvo bogatstvo sadržaja kao ovde.\nBliži se još jedna zimska sezona, počinjete već da planirate gde ćete na zimovanje, a jedna od opcija koja vam stoji na raspolaganju svakako jeste Kopaonik. Poslednjih godina Kopaonik je postao planina koju posećuje veliki broj turista, koji se ne mogu izbrojati, jer je u pitanju turistička atrakcija Srbije koja danas može da ponudi mnogo toga svima onima koji se odluče da zimske dane provedu na obroncima ove planine koja se prostire u južnim predelima zemlje.\nKopaonik nudi prelepe staze za skijanje i ostale zimske sportove, ima nekoliko žičara kojima se možete prevoziti do željene lokacije, šetnje u prirodi možete obaviti samostalno ili u organizaciji planinarskih domova, noćni život je sve bogatiji iz godine u godinu.\nPoslednjih godina svi smeštajni kapaciteti su značajno unapređeni, ponuda je obogaćena, a zimovanja na ovoj planini postala su prava zabava za sve uzraste i sve turiste.\nKada planirate na Kopaonik na zimovanje cene su jedna od stavki koja vam je svakako bitna. Cene zimovanja i ostalih pratećih sadržaja značajno su prilagođene svim kategorijama turista, tako da vam ne treba mnogo novca da se na Kopaoniku dobro provedete i uživate u danima odmora tokom zimskog perioda. Pored hotelskog smeštaja, postoji i veliki broj privatnih apartmana i smeštajnih kapaciteta u kojima za povoljnu cenu možete obezbediti sebi smeštaj tokom zimskih dana, onda kada vama to najviše odgovara.\nKada odlučite da odete na Kopaonik zimovanje može postati prava avantura, s obzirom na veliki broj aktivnosti koje vam ova planina nudi. Možete ići na planinarenje, u obilazak manastira, u istraživanje još uvek neotkrivenih prirodnih lepota ove planine, možete raditi sve što poželite, da vaše zimovanje na Kopaoniku bude nezaboravno. Kada jednom dođete na Kopaonik zimovanje će vam postati omiljeno vreme za uživanje.\nZato rezervišite svoje mesto na vreme, izaberite lokaciju koja vam odgovara i dođite da se opustite, odmorite i lepo provedete, jer Kopaonik je planina koja ima toliko bogatstava koja može da vam ponudi, da verujemo da ćete svakoga dana uživati i da ćete se zaljubiti u ovu planinu na prvi pogled.


Šefik Džaferović: “SNSD blokira formiranje vlasti nepoštivanjem zakona, a HDZ uslovljavanjima” – Haber.ba\n“Sve vrijeme izbjegavamo prepirke ne želeći dodatno usložnjavati procese. Moramo reagirati na teza kako je SDA kriva za blokadu uspostave vlasti. Ovu tezu plasiraju iz SNSD-a koji odbijanjem da poštuju ustav blokiraju uspostavu vlasti. Uspostava Vijeće ministara može krenuti odmah, ali potrebno je poštovati ustav i zakon. Ne mogu se opstruirati zakoni koji vam nisu povoljni, a podržavati oni koji jesu“, kazao je Džaferović, piše “Klix“.\n“SNSD odbija saradnju i najavljuje da će odustati od NATO puta, a povrh svega za blokade optužuju SDA. Parlamentarna skupština je blokirana, predsjedavajući ne zakazuje sjednice Predsjedništva što je također svojevrsna blokada. Nama nije problem da predsjedavajući bude iz SNSD-a, ali da se obaveže na poštivanje ustava i zakona“, istakao je Džaferović.\n“Iz HDZ-a ponavljaju da se uspostava vlasti na federalnom nivou ne uslovljava ničim, ali ponavljaju da se mora usvojiti izborni zakon“, kazao je Džaferović.\n“Pozivamo HDZ da odmah formiramo vlast na federalnom nivou“, apelovao je Džaferović, dodavši da je moguće naći model po kojem će se moći postići kompromisno rješenje.\nTeme:formiranje vlasti, HDZ BiH, izdvojeno, SDA, Šefik Džaferović, SNSD


Faktor | EU u BiH o situaciji s migrantima: Vlasti trebaju najhitnije djelovati kako bi se spasili životi\nEU u BiH o situaciji s migrantima: Vlasti trebaju najhitnije djelovati kako bi se spasili životi\nObjavljeno: 09.12.2020. u 16:33\nKako navode, trenutni vremenski uslovi ozbiljno ugrožavaju živote preko 2.000 osoba koje spavaju vani u teškim uslovima i 1.300 osoba smještenih u privremenom objektu Lipa, koji je neprikladan za zimu, jer vlasti nisu osigurale neophodne uslove.\n- Ovakvo stanje rizikuje da dodatno utiče na cjelokupnu sigurnosnu situaciju, kao i na humanitarnu krizu, u vrijeme pandemije COVID-19. Rješenja postoje i EU je spremna pružiti podršku Bosni i Hercegovini u poduzimanju potrebnih aktivnostima. Kao neposredni prioritet, apeliramo na vlasti Bosne i Hercegovine da privremeno izmjeste izbjeglice i migrante trenutno smještene u objektu Lipa, u prihvatni centar "Bira" u Bihaću, koji finansira EU, a koji su kantonalne vlasti nezakonito ispraznile 30. septembra 2020. godine i koji je spreman za prihvat izbjeglica i migranata - navodi se u izjavi EU u BiH.\nDodaje se da bi, pored toga, vlasti BiH trebale ispuniti svoje opredjeljenje da otvore dodatni prihvatni centar u Čiljugama kod Tuzle, kako bi obezbijedile sklonište svima onima kojima je potrebno u nadolazećoj zimi.\n- EU je pružila značajnu finansijsku i tehničku podršku Bosni i Hercegovini za bolje upravljanje migracijama i azilom, te za pomoć građanima u suočavanju s ovom izazovnom situacijom. Pozivamo vlasti da djeluju krajnje hitno kako bi se spasili životi. EU će i dalje biti uz sve građane i podržavati vlasti Bosne i Hercegovine u suočavanju s izazovnom situacijom - stoji u izjavi EU u BiH.\nEU u BiHmigrantimigracijemigrantska kriza\nPoznat od SAD-a do Balkana


Zajednica Opština Crne Gore » Blog Archive » Nastavak saradnje sa Razvojnom agencijom Republike Češke\nNastavak saradnje sa Razvojnom agencijom Republike Češke\nZajednica opština i Razvojna agencija Republike Češke nastavit će uspješnu saradnju koja traje već četiri godine na planu izrade katastra vodotoka pogodnih za izgradnju malih hidroelektrana snage do 1MW. O nastavku saradnje na sastanku održanom 26.01.2015. godine u prostorijama Zajednice opština razgovarali su generalni sekretar Refik Bojadžić i predstavnik Razvojne agencije Republike Češke u Crnoj Gori, gospodin Izudin Gušmirović. Dogovoreno je da Češka razvojna agencija tokom 2015. godine obezbijedi finansijsku podršku za izradu Studije izvodljivosti izgradnje malih hidroelektrana na cjevovodu gradskih vodovoda u opštinama Rožaje i Gusinje. Izrada ovih studija i njihovo simbolično predavanje u vlasništvo pomenutim jedinicama lokalne samouprave omogućiće tim opštinama, da u skladu sa svojim mogućnostima i procijenjenim energetskim potencijalom hidroenergije u gradskim vodovodima dobiju potrebne saglasnosti i dozvole za izgradnju odgovarajućih mini hidro elektrana. Osim značajnih ušteda za utrošenu električnu energiju koja trenutno predstavlja značajan izdatak u budžetima jedinica lokalne samouprave, opštine Rožaje i Gusinje bi mogle da se pojave kao proizvođači električne energije i da po tom osnovu imaju značajan prihod u svojim budžetima. Fizibiliti studija će, osim procjene vodnog i energetskog potencijala, sadržati i smjernice o odgovarajućoj hidro-mašinskoj opremi koju je potrebno instalirati na izabranom dijelu gradskog cjevovoda.\nZajednica opština će, uz firmu „Sistem- MNE“d.o.o iz Podgorice, koja će izvršiti potrebna mjerenja biti krajnji korisnik projekta, čija je ukupna vrijednost 10.380 eura. Nakon završetka projekta, Studije izvodljivosti će simbolično biti predate u vlasništvo opštinama Rožaje i Gusinje. Prema potpisanom aplikacionom dokumentu obaveza Zajednice opština je da obezbijedi odgovarajuću komunikaciju sa izabranim opštinama i pruži stručnu pomoć u odnosu na pravnu regulativu kojom se uređuje ova oblast.\nTokom razgovora najavljena je mogućnost realizacije i drugih projekata u ovoj oblasti, a posebno nastavak projekta izrade katastra vodotoka, koji će se odnositi na utvrđivanje energetskog potencijala na većim vodotocima.


RTCG - Radio Televizija Crne Gore - Nacionalni javni servis :: Politika :: "Nije normalno da crkva sastavlja vladu"\n24. 09. 2020. 18:37 >> 18:36 6\n"Nije normalno da crkva sastavlja vladu"\nPokret za promjene će se truditi da maksimalno ispuni ta očekivanja građana i istraje na putu ostvarenja svoje misije, saopštio je portparol te partije Nikola Bajčetić, a Vladu, prema njegovim riječima, treba "formirati ljudski i pošteno, na osnovu izborne volje građana". On je istakao da mu "kao vjereniku nije normalno da crkva sastavlja vladu".\n"Kao punopravna članica IDU i ECR u stalnim smo komunikacijama oko naših međunarodnih obaveza i intenziviranja reformi potrebnih za jačanje naše uloge u NATO. U direktnim razgovorima sa mandatarom upoznaćemo ga sa našim viđenjem prioriteta i ciljeva ove Vlade i sa našim interesovanjem za resore", napisao je Bajčetić na svom Facebook profilu.\nDecidno su, kako je naglasio, saopštili da je za njih neprihvatljivo da na Vladu ima uticaj crkva ili bilo koji drugi centri moći.\n"Meni lično kao vjerniku nije normalno da crkva sastavlja vladu. Crna Gora je sekularna država, ali nesporna je ogromna zahvalnost mitropolitu crnogorsko-primorskom Amfilohiju na ogromnom doprinosu u istorijskoj pobjedi", naveo je Bajčetić.\nIstakao je da moraju sprovesti neophodne reforme i pomoći Crnoj Gori da ustane.\n"To neće biti lako jer narod sa jedne strane očekuje pravdu, a sa druge strane ekonomski boljitak. Ako lideri PzP budu u vladi pravda je nešto što možemo da garantujemo narodu", naglasio je Bajčetić.\nPzP Nikola Bajčetić Ekspertska vlada\nPrekaljenim opozicionarima mjesto u Vladi\n25. 10. 2020. 25


FMP: Vanredna Skupština ABA lige zakazana za 16. april\nTanjug 3. aprila 2021. 14:34\nBEOGRAD – Košarkaški klub FMP saopštio je da je uputio poziv svim članovima regionalne lige za Vanrednu Skupštinu ABA lige.\n„KK FMP obaveštava košarkašku javnost da je predsednik našeg kluba gospodin Đorđe Avramović kao predsedavajući regionalnog takmičenja ABA lige, zajedno sa članovima rotirajućeg predsedništva u kome se nalaze i potpredsednici Đorđije Pavićević (KK Mornar) i Željko Žilavec (KK Zadar), uputio dana 31.03.2021. godine poziv za Vanrednu Skupštinu ABA lige“, navodi se u saopštenju na sajtu FMP-a.\nKako se navodi, sednica je uredno zakazana za 16. april i poziv je upućen svim klubovima ABA lige od strane jedinog legitimnog tela koji može da sazove Skupštinu, a to je predsedništvo ABA lige u navedenom sastavu.\n„Njegov legitimitet je potvrđen i na dve Skupštine ABA lige održane 16.jula i 23.jula 2020. godine u skladu sa važećim aktima Aba lige“, stoji u saopštenju.\n„Kako bi sprečili bilo kakvo dalje dezinformisanje javnosti, KK FMP u prilogu dostavlja i audio zapis sa sednice Skupštine održane 16.07.2020. godine na kome se jasno čuje trenutak kada dotadašnji predsedavajući ABA lige (predstavnik KK Cibona) predaje dužnost novom predsedavajućem ABA lige jtd (KK FMP) i potpredsednicima ABA lige (KK Mornar i KK Zadar).\nKK FMP smatra da predstojeća Vanredna Skupština 16.04.2021. predstavlja idealnu priliku da na opšte zadovoljstvo, ligu svih klubova, vratimo u okvire zakona i nastavimo da razvijamo ABA ligu jtd za opšte dobro košarke u celom regionu“, ističu iz FMP-a.


Košarka - Košarkaši „Tamiša“ nemoćni protiv „Partizana“\nKošarkaši „Tamiša“ nemoćni protiv „Partizana“\nNapisano u kategoriji Košarka, 3 juna, 2015\nKošarkaši „Tamiša“ poraženi su u okviru 13.kola Superlige Srbije u lepom ambijentu Hale sportova na Strelištu od ekipe beogradskog „Partizana“, rezultatom 50:82 (12:17; 13:24; 10:22; 15:19). Beograđani koji su na ovom meču nastupili u kombinovan sastavu bez kapitena Dragana Milosavljevića i Eda Murića bez većih problema savladali su Pančevce koji su takođe bili oslabljeni za najboljeg igrača Dragana Kruščića.\nIzabranici Bojana Jovičić ušli su veoma motivisano i borbeno u ovu utakmicu. Oni su dobrom unutrašnjom igrom i čvrstom i energičnom odbranom otvorili meč i poveli na startu, dok su gosti odgovorili trojkama Tepića i Pavlovića. „Crno beli“ su u finišu prvog perioda uspeli malo da se odlepe posle pogodaka iz kontri Mačvana i Daloa i prvu četvrtinu završavaju sa pet poena prednosti. Na stratu druge deonice Nikola Milutinov košem uz faul i Vanja Marinković trojkom podižu prednost „Partizana“, koji za sedam minuta drugog kvartala pravi seriju 17:4 i odlazi na plus 18, rezultat je bio 16:34. U samom finišu prvog poluvremena Partizan posle poena Đumića odlazi na 41:22 ali Bogdan Drobnjak trojkom uz zvuk sirene smanjuje prednost Beograđana koji odlaze na odmor sa prednošću od 16 poena.\nU nastavku meča, kako je vreme odmicalo sve je više dolazio do izražaja kvalitet i bolja fizička pripremljenost gostiju koji su konstantno uvećavali svoju prednost. Do polovine treće četvrtine crno beli su imali plus od 25 poena, a do kraja utakmice ta prednost je narasla i do konačnih 50:82.U redovima „Tamiša“ najefikasniji i jedini igrač sa dvocifrenim učinkom bio je Vuk Ivanović sa 12 poena, Igor Kesar dodao je 7, a Nemanja Manojlović 6 poena. Kod ekipe „Partizana“ četvorica igrača utakmicu su završila sa dvocifrenim učinkom. Najefikasniji je bio Nemanja Bezbradica sa 14 poena, 12 je ubacio mladi Vanja Marinković a po 11 Boris Dalo i Mihajlo Andrić.\nPosle 13 odigranih utakmica „Tamiš“ se sa skorom 1-12 nazali na poslednjem mestu na tabeli, a na zatvaranju sezone gostovaće u Nišu ekipi Konstantina, jedinoj ekipi koju su uspeli da poraze u Superligi.


Cedevita Olimpija sprema ogroman novac za ulazak u Evroligu, ima li Partizan odgovor? - Sportske.net\nCedevita Olimpija sprema ogroman novac za ulazak u Evroligu, ima li Partizan odgovor?\nIzvor: Sportske.net, germanijak.hr\nPosle jučerašnjeg plasmana Albe u Evroligu, sada sve veći broj klubova želi da se izbori za još jedno upražnjeno mesto, putem specijalne pozivnice.\nPočinje borba za titulu, Zvezda u zastrašujućoj plej-of seriji, večeras će biti i pojačana, ima li Partizan odgovor?''Grobari'', ovo ste čekali! Partizan od danas još bliži Evroligi!U Zvezdi sigurni - u "Večitom derbiju" nema tajni, niti favorita!Hoće li biti gostujućih navijača? Partizan i Zvezda postigli dogovor!Trinkijeri prepušta ulogu favorita Zvezdi, motiva ne manjka!\nUspeh Albe je svakako dobra vest za sve klubove koji se nadaju pozivu iz Evrolige, a jedan od favorita za dobijanje pozivnice je i naš najtrofejniji košarkaški klub Partizan.\nTo ističu i strani mediji, ali ima određenih razlika oko toga ko je sada glavni konkurent Partizanu za ulazak u evropsku elitu.\nDa li je to neki od ruskih klubova (Lokomotiva, Zenit, Uniks), podgorička Budućnost, litvanski Ritas, ili možda novoformirani klub iz Ljubljane, Cedevita Olimpija.\nNove informacije o potencijalnom finansijskom gigantu u regionu stižu danas iz hrvatskih medija, pa tako portal ''Germanijak'' otkriva da su čelni ljudi Cedevite Olimpije, pre svega ''Atlantik Grupa'' koja stoji iza ovog projekta, veoma zainteresovani da pronađu put do ulaska u Evroligu.\nPomenuti izvor navodi da su ''pregovori su u toku'', kao i da je ''okvirna cena sponzorstva za specijalnu pozivnicu koju ULEB traži - osam miliona evra''.\nZa naše uslove veliki novac, ako to bude presudno, pitanje je kakve će Partizanove šanse biti, ali crno-beli imaju nešto što mnogi drugi pomenuti klubovi nemaju, a to je duga i trofejna tradicija, veliku podršku navijača, ali i tim koji polako raste iz sezone u sezonu i naredne bi već trebalo da bude na evroligaškom nivou.\nS druge strane, Cedevita Olimpija je tim u nastajanju, mnogo tu još ima neizvesnosti oko toga kako će oni izgledati u novoj sezoni, pa se i u pomenutom tekstu procenjuje da je realnije da Cedevita Olimpija u pravi napad na Evroligu krene tek sledećeg leta.


Izabrani novi potpredsednici | M novine Sremski informativni portal\nM novine Sremski informativni portal > Društvo > Izabrani novi potpredsednici\nNa sednici Opštinskog odbora Srpske napredne stranke Stara Pazova, održanoj 8. novembra, pored tekućih pitanja koja se redovno razmatraju, doneto je i nekoliko važnih odluka, koje se odnose na dalji rad Opštinskog odbora u narednom periodu.\nZbog usklađivanja sa Zakonom o javnim preduzećima (član 25), razrešeni su dužnosti dosadašnji potpredsednici Opštinskog odbora Nedeljko Kovačević, Goran Savić i Jovica Gagrica, kao i predsednik Mesne organizacije SNS-a Banovci Dunav Saša Milićević, novi vršilac dužnosti direktora JP Opštinska stambena agencija.\nNa inicijativu predsednika OO SNS-a Stara Pazova Đorđa Radinovića, dnevnim redom sednice imenovana su tri nova potpredsednika Opštinskog odbora i to: Željko Madžarević iz Nove Pazove, Bogdan Miljević iz Stare Pazove i Milan Beara iz Novih Banovaca, dok je potpredsednici Ljibuški Lakatoš produžen mandat.\nNa sednici je doneta i odluka o formiranju po četiri mesna odbora u Staroj i Novoj Pazovi, što je strateška odluka opredeljena boljem i kvalitetnim radu Srpske napredne stranke na terenu. Mesne zajednice Stara Pazova i Nova Pazova su dva najveća naselja na teritoriji staropazovačke opštine, s tim u vezi, zbog bolje komunikacije i kvalitetnijeg funkcionisanja sve većeg broja članova stranke, oformljeni su pomenuti odbori. Nakon donošenja odluke o formiranju novih mesnih odbora, usledilo je imenovanje vršioca dužnosti predsednika novoformiranih odbora.\nTokom ostatka sednice bilo je reči o aktivnostima Opštinskog i mesnih odbora u narednom periodu. Zatim je predsednik Radinović članove Opštinskog odbora upoznao sa strategijom u okviru priprema za izbore za predsednike mesnih zajednica i republičke predsedničke izbore, a posebno je bilo reči i o ključnim novostima u domenu infrastrukturnih investicija, koje sprovodi lokalna samouprava i daljem rešavanju vitalnih problema u naseljima.\nNa zaključku sednice bilo je i reči o planovima za efikasniji rad stranke sa građanima i članstvom, a sa posebnom radošću je prihvaćena i vest o novim učlanjenjima na desetine novih članova stranke, koja se beleže u svim mesnim odborima na teritoriji opštine Stara Pazova.


Novi LG LED projektori neverovatno malih dimenzija\nNovi LG LED projektori neverovatno malih dimenzija – Personal magazin\nNagrađivani dizajn, neverovatno dugačak radni vek i izuzetna prenosivost glavne karakteristike novih LED projektora kompanije LG Kompanija LG Electronics predstavila je dve najnovije serije prenosivih Smart LED projektora, PB60G i…\nNagrađivani dizajn, neverovatno dugačak radni vek i izuzetna prenosivost glavne karakteristike novih LED projektora kompanije LG\nKompanija LG Electronics predstavila je dve najnovije serije prenosivih Smart LED projektora, PB60G i PA70G. Predstavljanjem novih modela kompanija je još jednom pokazala da drži lidersku poziciju na tržištu LED projektora. Novi LG LED projektori, pored Smart funkcionalnosti, nagrađivanog dizajna, izuzetne kompaktnosti i prenosivosti, imaju i veoma dugačak vek trajanja.\n„Konstantno ulažemo u razvoj najboljih mogućih rešenja, koja su pre svega bazirana na potrebama naših korisnika, ali i na našoj potrebi da svi naši proizvodi budu vrhunskog kvaliteta. Kroz predstavljanje ovih modela nastojimo da zadržimo vodeću poziciju na tržištu LED projektora“, izjavio je Young-en Kim, direktor marketing divizije za projektore u okviru kompanije LG Electronics Home Entertainment.\nNajuočljivija karakteristika modela iz nove PB60G serije je njihova veličina. Toliko su mali da gotovo mogu da stanu u džep! Ovaj neverovatno kompaktan i izuzetno prenosiv projektor je dimenzija 158x103x33 mm, a težak je samo 450 grama. Opremljen je LED lampom čiji je vek trajanja 30 000 sati. Emituje sliku rezolucije od neverovatnih 1280×800 piksela. Uz projektore iz serije PB60G moguće je emitovanje video sadržaja, muzike i fotografija, a ovaj neverovatni mali projektor poseduje i mogućnost prikazivanja Office i PDF fajlova sa eksternog hard diska ili USB memorije. Ultraprenosivi LED projektor kompanije LG Electronics sa oznakom PB60G doneće pravo bioskopsko iskustvo u Vaš dom!\nModeli iz serije PA70G su vodeći u svojoj klasi, sa lampom od čak 700 ANSI lumena, što ga čini najsvetlijim prenosivim Smart LED projektorom na svetu. Visoki vizuelni kvaliteti ne umanjuju dužinu trajanja lampe projektora, pa tako uz dnevnu upotrebu od četiri sata dnevno, garantovano je trajanje od neverovatnih 20 godina.\nModel PA72G poseduje i veće mogućnosti povezivanja, pa tako najnovija tehnologija Intel® Wireless Display (WiDi) omogućava jednostavno i brzo povezivanje projektora i laptop računara bez gomile zamršenih kablova. Pored toga što omogućava deljenje postojećih fajlova i dokumenata sa računara, Intel® WiDi tehnologija pruža mogućnost prenosa raznovrsnih internet sadržaja na projektore. Modeli iz ove serije su i dobitnici Red Dot nagrade za dizajn, poseduju i ugrađeni sistem od dva zvučnika od po 3W.\nNovi LG LED projektori neverovatno malih dimenzija was last modified: September 12th, 2012 by Redakcija\nLED projektoriLGLG LED projektori\nIntel: do 2015. godine preko 15 milijardi uređaja biti povezano na Internet\nSrbija dobila Okean kreativnosti


DPS bez apsolutne vlasti u Podgorici\nU prvim reakcijama na izborni rezultat u Podgorici vladajuća DPS tvrdi da je osvojila 29 mandata u skupštini Podgorice, dok opozicija poručuje da će oni formirati buduću vlast u Glavnom gradu.\nLider DPS-a Milo Đukanović kazao je da je njegova partija veliki pobjednik i da su svi rezultati ubjedljiva potvrda dominacija DPS-a i opredjeljenja građana da dalje slijede kurs evropskog razvoja države.\n"Ne možemo da ne primjetimo da je bilo puno najava ali i destrukcije izbornog procesa, ali zahvaljujući našoj trezvenosti ovi izbori su prošli u savršenom redu. Ostavirli smo odličan rezulttat u Podgorici i osvojili smo 29 mandata, odnosno 47, 5 odsto od ukupnog broja glasova i to je deset odsto više nego što osvajali ranije u koaliciji sa SDP-om", rekao je Đukanović.\nDemokratska partija socijalista sa koalicionim partnerima izgubila je vlast u Podgorici i opozicija ima većinu u parlamentu, rekao je nosilac liste Demokratskog fronta Miodrag Lekić.\nPrema njegovim riječima, pobijedile su snage koje se bore protiv korupcije i kriminala, za pravnu državu. Lekić je na konferenciji za novinare rekao da je DF ostvario najbolji rezultat, iako su izbori bili u sjenci neregularnosti.\n"Opozicija ima priliku da formira parlamentarnu većinu u Glavnom gradu i otvorena je za pregovore o formiranju vlasti", kazao je Lekić.\nNosilac liste SNP-a Mladost. Mudrost.Hrabrost Aleksa Bečić kazao je da je definitivno da će opozicione partije biti u prilici da formiraju vlast u Glavnom gradu.\n"Svakako da ćemo stepen iskrenosti svih subjekata vidjeti narednih dana. Iako su nam davali pesimističke prognoze, ja sam još prije tri mjeseca rekao da ćemo biti najprijatnije iznenađenje. Ovo je istorijski dan i za SNP i najbolji rezultat u posljednjih 12 godina. Naša vrijednost je onemogućila DPS-u da osvoji apsolutnu vlast", kazao je Bečić.\nNosilac liste koalicije Socijaldemokratske partije i Pozitivne Dragan Bogojević rekao je da koalicija nema razloga da bude nezadovoljna jer je ostvarila cilj, ali da je lično očekivao više.\n"Lično sam očekivao više, ali idemo dalje. Ostvaren je cilj da niko nema većinu u Podgorici a dalja priča i sve što slijedi će se pokazati u narednom periodu", poručio je Bogojević.\nPotredsjednik SDP-a Raško Konjević je rekao da se njihovi rezultati poklapaju sa rezultatima Centra za demokratsku traniciji, odnosno da su osvojili pet mandata.\nNa pitanje kakav će biti njihov odgovor ukoliko ih DPS pozove da zajedno formiraju vlast u Podgorici, Konjević je odgovorio da je ta stranka osvojila najveći broj glasova i, kako je rekao, ima pravo da prva nudi i da prva pokuša da konstituše vlast.\nPrema preliminarnim podacima Centra za demokratsku ranziciju na osnovu 88% obrađenog biračkog tijela, DPS je u Podgorici osvojio 46,3%, ili 28 mandata.\nDemokratski front je osvojio 28,7% odnosno 17 mandata. Socijalistička narodna partija je dobila 14,9 odsto ili devet mandata.\nKoalicija Evropsko lice Podgorice, koalicije Socijaldemokratske partije i Pozitivne Crne Gore je sa 8,8% osvojila pet mandata. Albanska koalicija sa 1,3% čime nije prešla prag za ulazak u parlament Glavnog grada.\nDPS-u vlast u tri mjesta\nIako su se izbori održavali u 12 gradova i dvije podgoričke opštine, izbori u Podgorici su bili u fokusu javnosti jer su gotovo sve političke stranke i koalicije ocjenile da bi rezultat izbora u Glavnom gradu mogao da utiče na buduću političku mapu na državnom nivou.\nĐukanovićev DPS je osvojio najveći broj glasova i u drugim opštinama, međutim da li će u njima ostvariti vlast biće jasnije narednih dana. Prema preliminarnim rezultatima DPS ima apsolutnu vlast i u Bijelom Polju, Šavniku i Žabljaku.\nSaopšteno je da i pored najvećeg broja osvojenih glasova DPS neće vladati Kolašinom.\n“U Kolašinu je već dogovorena većina Demokratskog fronta, SNP-a i koalicije SDP-Pozitivne Crne Gore”, saopštio je visoki funkcioner DF Goran Danilović.\nNevladine organizacije koje su pratile regularnost izbornog procesa, iznijele su tokom dana više nepravilnosti, a zabilježeni su i pojedini incidenti zbog kojih su na određenim biračkim mjestima privremeno bilo prekinuto glasanje.\nTakođe je zabilježena intervencija policije na nekim biračkim mjestima.\nTokom izbornog dana NVO MANS koji je pratio regularnost izbora optuživao je DPS za zloupotrebe dok je DPS uzvraćao saopštenjima u kojima je optuživao MANS za pristrasnost i kršenje izbornog procesa.\nOsim u Podgorici izbori su održani u Baru, Bijelom Polju, Danilovgradu, Žabljaku, Kolašinu, Plavu, Plužinama, Pljevljima, Rožajama, Šavniku i Gusinju i podgoričkim gradskim opštinama Golubovci i Tuzi.\nGlasačko pravo, prema podacima izbornih komisija u ovim opštinama imalo je oko 315.000 birača što je više od polovine biračkog tijela Crne Gore.


Kratka i gadna istorija propadanja demokratije u Srbiji - NOVA portal\nPolitika Autor:Nataša Latković30. sep. 202009:15 > 09:1821 komentara\nFoto: Vesna Lalić/Nova.rs, Promo\nOd predsednika Srbije Aleksandra Vučića često čujemo kako nas po ovom ili onom kriterijumu svrstava u vodeću zemlju regiona, a povremeno i među prvih nekoliko u Evropi. Međutim, ocene i izveštaji međunarodnih organizacija godinama unazad, a naročito u 2020, daju potpuno drugačiju sliku - Srbija je “nedemokratska država”, koja se u poslednjih 10 godina “autokratizovala”, u kojoj je “opasno biti novinar” i gde se na njih i lidere opozicije gleda kao na neprijatelje.\nSrbija je juče dobila još jednu negativnu ocenu, ubedljivo najnižu u regionu. Naime, u analizi V-Dem Instituta pri Univerzitetu u Geteborgu u Švedskoj, svrstana je u zemlje koje su u zadnjih 10 godina najviše autokratizirale i koja se kao izborna autokratija nalazi se na 139. mestu od ukupno 179 zemalja.\nPrema oceni tog instituta Srbija je lošije plasirana u odnosu na sve zemlje regiona – Hrvatsku, Severna Makedonija, BiH, Crnu Goru i Albaniju, a na listi je lošije prošla čak i od Kosova.\nVučićev glavni operativac: Demokratija nam je nametnuta\nOvakve ocene ne bi trebalo za bilo koga da predstavljaju iznenađenje, budući da se i u izveštajima, koje su godinama unazad objavljivale relevantne međunarodne organizacije, upozoravalo da Srbija klizi u autokratiju, te da medijske slobode opadaju otkako je za premijera izabran Aleksandar Vučić.\n2019 – Srbija nedemokratska država, hibridni režim i opasnost za novinare\nNajoštriji izveštaj koji je objavila organizacija Fridom haus objavljen je ove godine. Naime, konstatovano je da Srbija uz Crnu Goru nije demokratska država, kao i da su obe zemlje svrstane u kategoriju vlada u tranziciji ili hibridnih režima, u kojima je vlast zasnovana u autoritarizmu.\nIsta organizacija „izbacila“ je izveštaj i u martu ove godine, a u kom je pisalo da se Srbija sa još tridesetak država nalazi u grupi sa najvećim padom sloboda u poslednjih 10 godina.\nSrbija je pala i na lestvici medijskih sloboda, koju prave Reporteri bez granica. U obrazloženju te organizacije ističe se da je naša država postala zemlja u kojoj je opasno biti novinar, da je broj napada na njih naglo porastao, te da zvaničnici u komunikacijama sa predstavnicima medija sve više koriste zapaljivu retoriku.\n2018 – Zloupotreba javnih resursa i kupovina glasova\nStatus Srbije pao je sa „slobodan“ na delimično slobodan, ocenio je Fridom Haus u izveštaju o stanju sloboda za 2018. To je, kako je bilo navedno, „posledica pogoršavanja izbornih uslova, kontinuiranih pokušaja vlade i provladinih medija da uruše nezavisnost novinara kroz kampanje zastrašivanja, kao i uvećanje izvršne moći predsednika Aleksandra Vučića, koje je u suprotnosti sa njegovom ustavnom ulogom“.\nFridom haus je konstatovao i zloupotrebu javnih resursa i kupovinu glasova na poslednjim predsedničkim izborima na kojima je Aleksandar Vučić osvojio 55 odsto glasova. Takođe je navedeno da je SNS tokom kampanje za izbore 2017. imala značajne finansijske olakšice u odnosu na političke rivale i dodatne beneficije iz javnih resursa, uključujući zloupotrebu javnog servisa i javnih autobusa za prevoz simpatizera na mitinge.\n„Vučić je ostao premijer tokom predizbornog perioda, bez jasne granice između zvaničnih i predizbornih aktivnosti“, pisalo je u izveštaju.\nU isto vreme Reporteri bez granica objavili su još jedan pad Srbij i tome za 14 mesta Svetskom indeksu medijskih sloboda. Autori izveštaja navode da je Srbija, pod vlašću predsednika Aleksandar Vučića, za pet godina postala mesto u kome novinarstvo nije bezbedna profesija niti uživa podršku vlasti.\n2017 – Vučić zarobio državu\nDa demokratija u Srbiji četvrtu godinu za redom beleži pad, konstatovano je 2018. godine. Kako je ocenio Fridom haus, pogoršanje je zabeleženo u svim posmatranim kategorijama – od nezavisnosti medija i civilnog sektora, do državnog upravljanja i lokalne vlasti.\nSrbija je tada, zajedno s Hrvatskom, Crnom Gorom, Mađarskom, Rumunijom i Bugarskom, svrstana u grupu „polukonsolidovanih demokratija“, ali je u toj ionako problematičnoj grupi najlošije ocenjena.\n„Aleksandar Vučić u Srbiji i Milo Đukanović u Crnoj Gori zarobili su svoje države, pretvarajući ih u mehanizme koji služe za jačanje njihovih partija“, navodi se u izveštaju Fridom Hausa i dodaje da je nacionalističko podstrekivanje koje je dovelo do sukoba u Jugoslaviji, ponovo omiljeni rečnik političara.\nI u 2017. zabeležen je pad Srbije na listi medijskih sloboda i to za 10 mesta.\nSrbija ušla u „crvenu zonu“, napadi na novinare tek slede\nIzveštaj o slobodi medija: Za vlast ciničan, za novinare očekivan\nLurman: Stanje demokratije u Srbiji značajno lošije nego pre\n„Pod vlašću predsednika Aleksandra Vučića, Srbija je postala zemlja u kojoj nije bezbedno biti novinar. Ovo je jasno iz alarmantnog broja napada na novinare koji nisu istraženi, rešeni ni kažnjeni, kao i iz agresivnih kampanja koje provladini mediji vode protiv istraživačkih novinara“, navodi se u izveštaju Reportera bez granica.\n2016 – Pomaci u evrointegracijama poništeni na izborima\nI pre četiri godine konstatovano je da se demokratiaj u Srbiji pogoršava, te da je reč o trendu koji traje dve godine. Taj vremenski period poklapa se sa izborom lidera SNS za premijera.\n„Dok su poboljšanja bila vidljiva u nekim oblastima povezanim sa pristupanjem Evropskoj uniji, ona su poništena negativnim događajima u izbornom procesu, demokratskoj vladavini i slobodi medija. Kao rezultat, ocena demokratije u Srbiji je pala na najniži nivo od 2005“, ocenio je Fridom haus u svom izveštaju, u kom je Srbije ostala u kategoriji polukonsolidovanih demokratija.\nI u 2016. Srbija je pala na rang listi slobode medija Reportera bez granica, a u obrazloženju se navodi da medijske slobode opadaju otkada je Aleksandar Vučić, nekadašnji ministar informisanja za vreme vlasti Slobodana Miloševića, došao na mesto premijera maja 2014. godine.\nAleksandar VučićdemokratijaFridom HausReprteri bez granicaSrbija


Ana Santovac, Head of Talent Acquisition Teams, ManpowerGroup Serbia\n“Lean kandidati” u proizvodnom FMCG-u\nPojam Lean-a, kao i pojmovi kao što su Continuous Improvement, 5S, Kaizen, Just in time, Poka-yoke, Kanban i drugi, već su dugo poznati na domaćem tržištu kada je reč o regrutaciji i selekciji kandidata. U pitanju je specifičan način rada, metodologija u proizvodnji koja se bazira na kontinuiranom unapređenju kroz povećanje efikasnosti i smanjenje gubitaka, bilo da je reč o smanjenju vremena za određenu operaciju, smanjenju škarta, zaliha, suvišnih pokreta radnika u proizvodnji i slično. Metodologija, kao takva, potiče iz Toyote i pokazala je značajne pozitivne efekte, tako da već dugo predstavlja standardni način rada u proizvodnim kompanijama koje posluju u automobilskoj industriji.\nUlaskom velikog broja navedenih kompanija na domaće tržište, postalo je uobičajeno tražiti kandidate koji poznaju i primenjuju Lean principe, kako u proizvodnji, tako i u održavanju, lancu snabdevanja itd. U poslednjih nekoliko godina evidentna je potražnja za kandidatima kojima je osnovni posao unapređenje procesa i efikasnosti, a koji mogu imati pozicije različitog senioriteta i naziva, od Lean specijaliste, koordinatora ili menadžera, preko Continuous Improvement-a, do različitih internih kompanijskih naziva ili skraćenica, shodno nazivima pojedinih procesa u datim kompanijama.\nVeće interesovanje i potreba za navedenim profilima krenulo je sa kompanijama koje proizvode delove za automobilsku industriju i nije neobično što internacionalne kompanije u ovoj industriji imaju potrebu da u svojoj lokalnoj operaciji u Srbiji zaposle Lean Menadžera, Pillar Lidera, WCM eksperta i slično. Postavlja se pitanje koliko su ove prakse, koje potiču iz Japana i automobilske industrije, zapravo rasprostranjenje u industriji robe široke potrošnje i uopšte proizvodnjama u Srbiji van automobilske industrije i kolika je potražnja i interesovanje kandidata.\nKao kompanija kojoj je jedna od ključnih delatnosti regrutacija i selekcija različitih specijalizovanih profila u brojnim industrijama, ManpowerGroup ima široko iskustvo u regrutaciji kandidata za mnoge pozicije u proizvodnji. Prema našem iskustvu, iako se možda drugačije zove, Lean nije nepoznanica niti u FMCG-u, niti u drugim proizvodnim kompanijama u Srbiji, od industrije ambalaže, duvanske, farmaceutske, obrade metala, industrije građevinskih materijala itd. Možemo čak reći da najveći deo internacionalnih kompanija, van automobilske industrije, u Srbiji ima implementirane određene prakse za unapređenje efikasnosti procesa, bilo u pojedinim funkcijama ili na nivou cele kompanije, ali isto tako i da mnogim domaćim kompanijama navedeni načini rada sve više privlače pažnju.\nSa druge strane, postoje određene razlike između „Lean kandidata“ u kompanijama koje posluju u automobilskoj industriji i van nje. Pozicije kao što su Lean menadžer, Lean specijalista, Continuous Improvement menadžer i slično, nazovimo ih jednim nazivom – Lean ekspert, kao takve mnogo su češće u automobilskoj industriji. To su eksperti koji su specijalizovani za Lean i to im je primarni posao. Ponekad, rad u Lean-u u automobilskoj industriji podrazumeva ne samo ekspertizu već i određenu vrstu prestiža i neretko kandidati imaju veća finansijska očekivanja u odnosu na one van ove industrije. U FMCG kompanijama, koje imaju implementiran Lean, on je difuzan, te se mnogi lideri i eksperti u pojedinim funkcijama, od proizvodnje, održavanja itd. zapravo bave Lean-om uporedo sa svojim “primarnim” poslovima tj. njihovi primarni poslovi su prožeti Lean-om. Iako nazivi njihovih radnih pozicija često ne sadrže reč Lean, oni su, takođe, eksperti u navedenoj oblasti. Možemo reći da Lean eksperti u kompanijama koje posluju u automobilskoj industriji imaju neku vrstu konsultantske uloge i bave se davanjem predloga za poboljšanje efikasnosti, dok Lean eksperti u industriji robe široke potrošnje, ali i drugim proizvodnim kompanijama van automobilske industrije, zapravo nose druge funkcije i na praktičan način se bave Lean-om i sistemom kontinuiranog poboljšanja.\nŠto se tiče preferencija Lean kandidata za rad u kompanijama, u okviru ili van automobilske industrije, ne postoje određene konstante. Kandidati su otvoreni da razmotre prelazak iz industrije robe široke potrošnje u automobilsku industriju i obratno, ukoliko su trenutno zainteresovani za promenu posla i ukoliko im je sama pozicija odgovarajuća u smislu senioriteta, lokacije i slično. Ipak, u poslednje vreme je nešto češći prelazak iz jedne kompanije u drugu u okviru iste industrije, ili iz kompanija van automobilske industrije u kompanije koje posluju u automobilskoj industriji, a usled tržišno većih finansijskih očekivanja kandidata iz automobilske industrije.\nPotreba i potražnja za Lean ekspertima ni u budućnosti neće jenjavati. Dolazak novih investitora, nove kompanije u automobilskoj industriji ili van nje, koje su već implementirale Lean, ali i unapređenje procesa u kompanijama koje su prisutne na domaćem tržištu, mogu samo dodatno istaći značaj ovih stručnjaka u proizvodnom okruženju.\nPetra Spasojević, Team Lead for Junior Achievements & Executive Placement Consultant, ManpowerGroup\nŠta preporučujemo top menadžerima kada traže drugi posao?\nAleksandar Hangimana, Managing Shareholder SEE, ManpowerGroup\nInovacije u službi ljudskih resursa


Grubješić: Šolc će verovatno pokušati sve da se dijalog sa Prištinom što pre odmrzne - Blitz RS - Vesti\nIz Berlina je ranije saopšteno da će glavne teme posete biti evropska perspektiva Zapadnog Balkana, doprinos Nemačke unapređenju regionalne saradnje i rešavanju bilateralnih sporova, kao i zajednička reakcija na dešavanja u Ukrajini.\nNemački kancelar će se sastati sa predsednikom Aleksandrom Vučićem, nešto više od mesec dana pošto je Vučić bio u Berlinu.\nNemačka je najznačajniji ekonomski partner Srbije – sa više od šest milijardi evra trgovinske razmene. Više od 400 nemačkih kompanija zapošljava u Srbiji gotovo 80 hiljada ljudi.\nSuzana Grubješić, potpredsednica Centra za spoljnu politiku rekla je, gostujući u Dnenviku RTS-a, da očekuje standardne poruke koje smo slušali pre mesec dana kada je predsednk Vučić bio u zvaničnoj poseti Nemačkoj.\nPrema njenim rečima, tema svih tema je rat u Ukrajini, to je nezaobilazno na svakom sastanku, bileteralni odnosi Srbije i Nemačke, naročito razvijeni ekonomski odnosi.\nPodseća da je Nemačka ovde pojedinačno najveći investitor. Sa Nemačkom imamo najveći trgovinsku razmenu od svih zemalja EU, tu je regionalna stabilnost, regionalne inicijtive koje postoje mislim na Otovreni Balkan i Berlinski proces – to su teme koje su važne, napomenula je Grubješićeva.\nDakle, to su teme koje su važne, a ispred svih njih je tema Kosova i Metohije, podvukla je Grubješićeva.\nOdgovarajući na pitanje da li će doći do nečeg konkretnog u dijalogu Beograda i Prištine, ona je rekla da nema prevelika očekivanja.\n„Imam u vidu poslednje izjave Kurtija, svako odbijanje da se učestvuje u dijalogu, a pre svih tema je ZSO, već uporno insistiranje na priznanju“, kaže potpredsednica Centra za spoljnu politiku.\nPrema njenim rečima, Nemačka je zainteresovana i nova vlada je aktivnija na celom Zapadnom Balkanu.\nVerovatno će Šolc pokušati sve da se dijalog odmrzne i nastavi u najskorije vreme, kaže Grubješićeva.\nO evropskoj perspektivi\nTeško da će se u skorije vreme nabolje promeniti nešto što se tiče evropske perspektive, rekla je Grujbešićeva.\nNe očekujem da se na junskom samitu bitno pomerimo sa mesta na kome smo sada. Srbija ne može da očekuje da će otovriti klaster tri koji je tehnički spreman, Severna Makeodnija i Albnaija neće dobiti datum za otpočinjanje pregovora o pristupanju, kaže Grubješićeva.\nŠolc odlazi i u Bugarsku, vlada je u krizi, jedna kolaicioni partner je napustio vladajuću kolaiciju zbog politike prema Severnoj Makedoniji optužujući ostale da su popustljivi prema Severnoj Makedoniji, istakla je ona.\nU junu se od toga ništa neće destiti, daleko je i BiH od statusa kanidata, Kosovo neće dobiti viznu lieralizaciju, samit će se više baviti zemljama istočnog partnerstva koje su aplicirale za članstvo, napomenula je Grubješićeva.\nKancelar Šolc ne ide u BiH. „Nemačka ima svog čoveka u BiH, Kristijana Šmita, kancelar neće otići tamo, ali će tema BiH i pitanje njene funkcionalnosti kako da brže nareduje sigurno biti na stolu“, zaključila je Grubješićeva.


Udruženje "Maraton tim Zrenjanin" organizuje Zrenjaninski maraton\nUdruženje “Maraton tim Zrenjanin” organizuje Zrenjaninski maraton\nSportsko udruženje „Maraton tim Zrenjanin“ najavilo je da će 24. maja ove godine biti održan Zrenjaninski maraton.\nStaza Zrenjaninskog maratona, u dužini od 42,195 kilometara, zamišljena je kao turistička razglednica grada. Vodiće učesnike kroz samo jezgro grada, pored brojnih kulturnih spomenika i znamenitosti Zrenjanina.\nKako su najavili organizaori, u okviru ovog sportskog događaja biće organizovane sledeće trke: maraton, zatim polumaraton u dužini od 21,1 kilometar, trka osoba sa invaliditetom i smetnjama u kretanju, trka zadovoljstva i porodična trka, u dužini od po 7 kilometara, štafetna trka 3x7km, kao i trka sa osmehom za najmlađe.\n„Maraton tim će omogućiti svim učesnicima da se aktivno uključe u akciju “Trčanjem protiv kancera”. To će moći da učine doniranjem sredstava koje sakupe prodajom pretrčanih kilometara humanitarnim organizacijama. Ove organizacije su se okupile oko zajedničkog cilja, a to je borba protiv raka, bolesti koja je, nažalost, postala deo naše svakodnevnice“, saopštili su organizatori.\nPročitajte još: Srbija pobedila Nemačku prvog dana vaterpolo turnira za žene (Foto)\nInače, „Maraton tim Zrenjanin“ bio je jedna od tačaka poslednje sednice Skupštine grada Zrenjanina u prošloj godini. Odbornici su, naime, dali saglasnost Osnivačkom odboru ovog sportskog udruženja da u svom nazivu koristi ime grada Zrenjanina.\nOsnivači udruženja, koji će organizovati Zrenjaninski maraton, su Srđan Neškovski, Vladimir Stanar i Željko Radanov.\nOvo udruženje navodi da se bavi organizacijom sportskih manifestacija koje obuhvataju veliki broj sportista iz zemlje i inostranstva.\nTagovi"Maraton tim Zrenjanin" Srđan Neškovski Vladimir Stanar Željko Radanov Zrenjaninski maraton\nIDEMO U FINALE: Srpska reprezentacija zabeležila još dve pobede


Blace u znaku vina - vino.rs\nnedelja, 02 jun 2019 10:14\nFestival počinje u 13 časova susretima posetilaca i proizvođača vina i vinove loze, a nastavlja se sajamskom prezentacijom proizvoda. Učešće su potvrdile dve najveće vinarije iz Toplice – Toplički vinogradi i Doja, kao i nekoliko drugih iz Topličkog okruga, Negotina, Knjaževca i sa Fruške Gore.\nInicijativu za osnivanje festivala pokrenuli su udruženje građana Omladinski centar za ekonomski razvoj iz Kuršumlije, udruženje Intermedia i udruženje za poljoprivredu Agroun iz Blaca, kao i vinarija Doja iz blačkog sela Donja Jošanica. Formalno partnerstvo nastalo je potpisivanjem Memoranduma o saradnji na osnivanju festivala u februaru 2019. godine, a podršku je pružila Opština Blace i organizacija civilnog društva Proaktiv iz Niša.\nPotpisivanje memoranduma na osnivanju Top Wine Festa u vinariji Doja\n- Uvereni smo da će stručni i poslovni skupovi, ali i neformalni susreti naših domaćina i biznis zajednice doprineti daljem unapređenju vinogradarstva u ovom kraju, a da će program manifestacije Top Wine Fest privući posetioce da probaju kvalitetna vina i hranu iz Toplice i regiona. Potrudićemo se da budemo najbolji domaćini, a siguran sam da će brojni gosti poneti pozitivne utiske i sagledati naš gastro i vinski potencijal – izjavio je član organizacionog odbora Vladimir Mitrović.\nOn je dodao da je Toplica od davnina bila vinogradarski kraj, ali da se vremenom ta tradicija nekako zapustila.\n- Ipak, poslednjih godina obnavljaju se vinogradi, proizvode grožđe i vino i to je trend koji treba podržati i afirmisati – zaključuje Mitrović.\nUlaz na Top Wine Fest je besplatan, kao i učešće za izlagače, a adresa hotela IN je: Ulica Kralja Petra Prvog 153, Blace. Predviđeno je da događaj traje do 20 časova.


Gojković sa Radevim: Odnosi dve zemlje veoma dobri\nTanjug 11. septembra 2018. 13:34\nBEOGRAD – Predsednica Narodne skupštine Maja Gojković sastala se danas sa predsednikom Bugarske Rumenom Radevim i naglasila da su savremeni odnosi Srbije i Bugarske dobri i da idu ka uzlaznoj putanji, a da intenzivan politički dijalog na svim nivoima vlasti pokazuje da su obe zemlje jednako odlučne da razviju saradnju na svim poljima.\nGojković boravi u zvaničnoj državnoj poseti Bugarskoj, a kako je saopšteno Radev je tokom susreta ukazao da je susret sa predsednikom Srbije uneo novi duh u odnose dve države, kao i da su Srbija i Bugarska krenule putem istorijskog pomirenja i razumevanja.\nRadev je naglasio da su odnosi dve zemlje, saradnja na političkom i ekonomskom planu, kao i po pitanju nacionalnih manjina dobar primer kako treba da se razvijaju odnosi u regionu.\nOn je podsetio da je u poslednje dve godine bilo 17 sastanaka na različitim nivoima vlasti, dva predsednika, vlada i parlamenata, što je donelo rezultate, koji se ogledaju kroz povećanje robne razmene, koja je dostigla milijardu dolara.\nNapominje da je period predsedavanja Savetom EU od strane Bugarske doneo jasnu evropsku perspektivu i Srbiji, ukazujući da put ka EU zahteva napore i države i društva u celini, te da je Bugarska svesna tih napora i spremna je da pomogne.\nPredsednica Narodne skupštine zahvalila je Bugarskoj na podršci evrointegracijama Srbije, ukazujući na potrebu jačanja dinamike pregovaračkog procesa, te izrazila očekivanje da će Bugarska nastaviti da se angažuje da region bude važan deo agende predsedavanja Savetom EU i u narednom periodu.\nRadev je predsednici Skupštine Srbije preneo da je zahvalan na angažovanju predsednika Vučića i zalaganju koje je pokazao po pitanju položaja bugarske nacionalne manjine u Srbiji.\nGojković je ukazala da Srbija čini sve da manjinama omogući što bolje obrazovanje na maternjem jeziku i njihov položaj u celini u skladu sa evropskim standardima, kao i da je u poslednje dve godine, od njene prethodne posete Bugarskoj, ostvaren značajan napredak i doneti dobri zakoni koji su doprineli poboljšanju položaja pripadnika manjina.\nGojković i Radev su razgovarali o regionalnoj saradnji, posebno jačanju saradnje u okviru Dunavske strategije, i mogućnosti da predsednici država regiona, ali i parlamenti daju svoj doprinos za jačanje veze.\nRadev je ukazao da građani žele da u svakodnevnom životu vide realne rezultate integracija, a Dunavska strategija pruža realan mehanizam zbližavanja ljudi dunavskog regiona i njihovom povezivanju.\nGojković je podsetila da se sledeće godine obeležava 140 godina od diplomatskih odnosa dve države i da je to dobra prilika da se građanima predstave rezultati zajedničkog rada na unapređenju odnosa.


Izmene Ustava: I Ministarstvo i javnost nezainteresovani za apele struke | Insajder TV - Više od vesti\nIzmene Ustava: I Ministarstvo i javnost nezainteresovani za apele struke\nIzmene Ustava Srbije, najvišeg pravnog akta u državi kojim se garantuju prava i slobode građana, poštovanje demokratskih načela i principa, pripremaju se u delu o pravosuđu bez prave javne rasprave i bez adekvatne pažnje javnosti. Ministarstvo pravde, i pored činjenice da je struka prvo napustila konsultacije, a zatim i javnu raspravu tražeći da se predlog povuče, nije odustalo od predloženih izmena. Naprotiv, uz "kozmetičke promene" Nacrt izmena Ustava biće poslat Venecijanskoj komisiji na mišljenje. Ovaj deo ustavnih izmena deo je ispunjavanja obaveza iz Poglavlja 23 u procesu pristupanja Evropskoj uniji.\nUprkos tome što je predsednik Srbije Aleksandar Vučić rekao da će se promene Ustava desiti samo ako postoji široki konsenzus, način na koji je Ministarstvo pravde sprovelo proces izrade nacrta izmena Ustava u delu pravosuđa, najmanje je ličio na takav pristup. Ceo proces pratili su problemi, od konsultacija do javne rasprave u kojima nije učestvovala struka.\nZanimljivo je da sve do danas Ministarstvo pravde nije saopštilo ni ko su sve bili članovi Radne grupe koja je pripremila Nacrt izmena Ustava. Zna se jedino da je tekst rađen u saradnji sa bivšim članom i stalnim ekspertom Venecijanske komisije Džejmsom Hamiltonom.\nJavna rasprava bez stručne javnosti\nIzmene Ustava deo su procesa pristupanja Evropskoj uniji i otvaranja Poglavlja 23, koje se odnosi na pravosuđe i osnovna prava. Poslednji zvanično dostupan dokument na sajtu Ministarstva pravde je iz 2016. godine, a on predviđa usvajanje novog Ustava do kraja 2017. godine. Međutim, umesto usvojenih izmena najvišeg pravnog akta, u 2017. su tek počele konsultacije. A tada su počeli i prvi problemi.\nPoslednjim izmenama Ustava 2006. uneta preambula o Kosovu\nUstav Srbije poslednji put je menjan 2006. godine u mandatu Vlade Vojislava Koštunice. Takozvani Mitrovdanski ustav, usvojen je na sednici Skupštine Srbije održanoj 30. septembra 2006. a zatim je potvrđen i na referendumu održanom 28.i 29. oktobra iste godine.\nNovim Ustavom, u odnosu na prethodni, između ostalog predviđen je reizbor svih sudija, omogućena je puna nezavisnost NBS, izostavljena je društvena svojina, po prvi put se u Ustavu spominju evropske vrednosti i standardi, uneto je pravo na prigovor savesti, kao i pravo na obaveštenost građana o informacijama od javnog značaja.\nU Ustav je uneta i preambula u kojoj stoji da je Kosovo i Metohija sastavni deo teritorije Srbije. Kosovo je takođe bio deo izmena Ustava iz 1990. godine. Ustavom su pokrajinama Kosovu i Vojvodini oduzeti svi elementi državnosti koje su imali.\nVeć posle nekoliko okruglih stolova konsultacije su 30. oktobra 2017. napustila udruženja sudija, tužilaca, sudijskih i tužilačkih pomoćnika i druge strukovne organizacije zbog, kako su naveli, zаnemаrivаnja primаrne teme - a to je nezavisnost pravosuđa.\n"Uslov za vraćanje za sto je da dobijemo papir sa konkretnim nacrtom promene Ustava, da imamo dovljno vremena da o njemu razgovaramo, a ne da on ne bude prvo upućen Venecijanskoj komisiji", bio je jedan od zahteva za vraćanje na konsultacije.\nMinistarstvo pravde je Radni tekst izmena Ustava u oblasti pravosuđa objavilo na svojoj internet stranici tek 22. januara 2018.\nUsledila je nova javna rasprava u koju su se ponovo uključila strukovna udruženja. Međutim, zbog, kako su naveli, neprimerenog ponašanja i vređanja od strane pomoćnika ministra pravde Čedomira Backovića, struka je ponovo napustila javnu raspravu.\n"Umesto konstruktivne i stručne javne rasprave predstavnik Ministarstva pravde napravio je zaokret u diskusiji i pokušao da diskredituje pravosudni sistem, bezobzirno upućujući uvrede i omalovažavajući bez ikakvog realnog osnova nosioce sudijske i javnotužilačke funkcije. Takav odnos prema pravosudnom sistemu je nedopustiv i predstavnici Udruženja sudijskih i tužilačkih pomoćnika to nisu mogli da tolerišu", navela su udruženja sudija i tužilaca u saopštenju.\nSudije i tužioci zahtevali povlačenje nacrta\nParalelno sa javnom raspravom, sudije i tužioci su iz dana u dan iznosili jedinstvene stavove - amandmani na delove Ustava koji se tiču pravosuđa su neprihvatljivi.\nVrhovni kasacioni sud ocenio je da predložena rešenja „značajno umanjuju postojeći nivo garancija nezavisnosti sudova i sudija na štetu zaštite prava građana Republike Srbije i njihovog prava na nezavisan i nepristrasan sud“, čime se, kako su naveli, ozbiljno dovodi u pitanje vladavina prava i načelo podele vlasti. Njihov zaključak je bio da treba povući predložena rešenja i napraviti potpuno novi Nacrt izmena Ustava.\nIstog je stava bio i Visoki savet sudstva.\n"Sva predložena pozitivna rešenja koja su u funkciji jačanja nezavisnog sudstva i sudija - kao što je isključiva nadležnost Visokog savet sudstva za izbor i razrešenje svih sudija i predsednika sudova, neposredan izbor članova VSS od stane sudija, potpuno su derogirana predloženim sastavom i načinom odlučivanja Visokog sveta sudstva", naveo je VSS.\nInicijativu za povlačenje nacrta uputio je i Apelacioni sud, a kritiku i zahtev za izmene uputili su i Državno veće tužilaca, Društvo sudija Srbije, Udruženje tužilaca Srbije, Centar za pravosudna istraživanja i Beogradski centar za ljudska prava, Savet za borbu protiv korupcije, Nacionalni konvent za EU.\nMinistarka pravde Nela Kuburović potpuno je isključila mogućnost povlačenja predloga ustavnih izmena, uprkos protivljenju ključnih pravosudnih institucija i udruženja.\n"Nema reči o povlačenju predloženih anandmana i Ministarstvo pravde čvrsto stoji iza tog stava. Mišljenje struke je bitno kada je u pitanju izmena Ustava, ali ono nije jedino, jer je Ustav najviši pravni akt za koji su zainteresovani svi građani", poručila je ministarka na završnom okruglom stolu početkom marta.\nKljučne kritike struke nisu usvojene\nKonačni nacrt izmena Ustava u delu pravosuđa objavljen je 13. aprila 2018. Uprkos tome što je tokom cele javne rasprave ministarka pravde tvrdila da će preporuke struke biti prihvaćene, Ministarstvo pravde u najnovijem Nacrtu ustava o pravosuđu, prema analizi novinara Insajdera, nije promenilo najspornije delova Nacrta.\nNaprotiv, Ministarstvo je čak dodalo novu odredbu kojom još više „disciplinuje“ sudije unutar Viskog saveta sudstva.\nPrema novoj spornoj odredbi praktično će biti moguće da dođe do raspuštanja VSS-a ukoliko se oko određene odluke ne usaglase sudije i istaknuti pravnici unutar Visokog saveta sudstva.\nNema promene u predloženom sastavu Visokog saveta sudstva, koji bi prema nacrtu trebalo da čini pet sudija i pet istaknutih pravnika. U toku javne rasprave na izmene Ustava jedna od glavnih zamerki struke, osim izbora članova Visokog saveta sudstva i Državnog veća tužilaca bila je i odredba o istaknutim pravnicima koja nije detaljno definisana.\nU novom tekstu Ministarstvo pravde navodi da se istaknutim pravnikom smatra diplomirani pravnik s položenim pravosudnim ispitom koji ima najmanje deset godina radnog iskustva u pravnoj oblasti iz nadležnosti Visokog saveta sudija/tužilaca, koji se dokazao stručnim radom i uživa lični ugled.\nU skladu sa primedbama struke, iz Nacrta Ustava je uklonjena odredba kojom se omogućava da ministar nadležan za pravosuđe pokrene disciplinski postupak protiv sudije. Ipak, kada su u pitanju tužioci, ova mogućnost i dalje postoji.\nKada je u pitanju izbor članova Visokog saveta sudstva i Visokog saveta tužilaca, u konačnoj verziji koje je predložilo Ministarstvo pravde, novost je da se uvodi posebna komisija koja bi birala članove na osnovu predloženih kandidata. Naime, ukoliko posle okončanog javnog konkursa poslanici većinom ne izaberu predložene kandidate predviđa se da to uradi komisija koju čine predsednik Skupštine, predsednik Ustavnog suda, predsednik Vrhovnog suda, Vrhovni javni tužilac i Zaštitnik građana.\nGoran Ilić, zamenik predsednika Državnog veća tužilaca i Poverenik za samostalnost rekao je za Insajder da konačna verzija Nacrta Ustava ipak ne donosi suštinske razlike na koje je struka ranije upozoravala. On dodaje da će sada tužilaštvo, kao organ gonjenja, biti pod dvostrukim ključem političke kontrole.\nOn navodi da je najveći problem to što u Državnom veću tužilaca, odnosno novom Visokom savetu tužilaca sami tužioci čine manjinu, što samim tim znači prevlast političke u odnosu na pravosudnu vlast.\nDvotrećinska većina i potvrda na referendumu\nPrema članu 203. Ustava Srbije, predlog za promenu Ustava može podneti najmanje jedna trećina od ukupnog broja narodnih poslanika, Predsednik Republike, Vlada i najmanje 150.000 birača.\nAkt o promeni Ustava usvaja se dvotrećinskom većinom u Skupštini Srbije. Skupština je dužna da akt o promeni Ustava “stavi na republički referendum radi potvrđivanja”, ako se promena Ustava odnosi na preambulu Ustava, načela Ustava, ljudska i manjinska prava i slobode, uređenje vlasti, proglašavanje ratnog i vanrednog stanja, odstupanje od ljudskih i manjinskih prava u vanrednom i ratnom stanju ili postupak za promenu Ustava. Promena Ustava je usvojena ako je za promenu na referendumu glasala većina izašlih birača.\nDijana Babić, Bojana Anđelić


Na paketima sa drogom koji se povezuju sa novinarom "Meduze" Ivanom Golunovim pronađeni su uzorci DNK nekoliko osoba, izjavio je portparol ruskog ministarstva unutrašnjih poslova.\nPortparol ruskog ministarstva je za Tas s rekao da će rezultati istrage uzoraka DNK biti objavljeni sutra popodne.\nGolunov (36), dopisnik iz Rige onlajn novina "Meduze", uhapšen je u centru Moskve 6. juna.\nGeneralna direktorka "Meduze" Galina Timčenko i glavni urednik Ivan Kolpakov izjavili su da veruju da bi Golunov mogao biti krivično gonjen zbog svoje profesionalne aktivnosti. Golunovljeve kolege su održale brojne proteste ispred zgrade ruskih ministarstava unutrašnjih poslova.\nU subotu je Moskovski sud je Golunovu odredio kućni pritvor do 7. avgusta.


Korisnici društvene mreže Tviter širom sveta prijavili su danas kratkotrajne delimične prekide rada, pri čemu platforma nije prikazivala određene tvitove ili uopšte nije mogla da ih preuzme.\nTeškoće su zabeležene u Evropi, Indiji i SAD, dok su ozbiljniji prekidi rada registrovani u Japanu, prenosi portal Tehkranč.\nProbleme u radu potvrdila je i sama kompanija navodeći da su se problemi ogledali u primanju i slanju tvitova, ali da su otklonjeni.\nKako se navodi, teškoće u radu nisu neuobičajene za Tviter, a velike probleme ova platforma je imala i u prethodne tri godine. Današnji problem je bio manjeg obima i u Evropi je otklonjen za nekoliko minuta, navodi portal.


Zorana Mihajlović: Čekanje na granicama zemlje zapadnog Balkana košta 300 miliona evra godišnje\nGodišnje se na graničnim prelazima čeka 27 miliona sati. To zemlje zapadnog Balkana košta 300 miliona evra\nBojana Stojanovic | 13.05.2020\nBEOGRAD (AA) - Ministarka građevinarstva, saobraćaja i infrastrukture Srbije Zorana Mihajlović izjavila je danas da ideja o zelenim koridorima, proizašla od zemalja članica CEFTA, Evropske unije i zapadnog Balkana, treba da doprinese bržem i efikasnijem prelasku granica, s obzirom na to da se čeka satima, javlja Anadolu Agency (AA).\n“Vlada Srbije je prošle nedelje usvojila odluku o zelenim koridorima i krećemo u implementaciju. U pitanju je poseban sistem i režim kako bi se sve neophodno na graničnim prelazima obavljalo na najbrži i najefikasniji način. Mi smo to već isprobali u vreme vanrednog stanja kada je međunarodni transport u pitanju”, rekla je ona tokom obilaska radova na državnom putu Kula-Vrbas.\n“Godišnje se na graničnim prelazima čeka 27 miliona sati. To zemlje zapadnog Balkana košta 300 miliona evra. Očekujemo brzu implementaciju ove odluke ka Severnoj Makedoniji, Crnoj Gori i Bosni i Hercegovini, a pokrenuli smo i pitanje zelenih koridora sa zemljama Evropske unije. Za mesec, dva možemo da očekujemo rezultate, jer je ovo pitanje važno za ekonomiju i privredni razvoj”, dodala je.\nministarka saobraćaja i građevinarstva i infrastrukture Srbije Zorana Mihajlović Srbija zeleni koridori\nU Srbiji još jedna osoba preminula od koronavirusa, obolelo ukupno 11.354\nBiH: Državljanin Srbije lišen slobode zbog krijumčarenja migranata preko Drine\nNenad Bjeković za AA: Proširenje Super lige Srbije u fudbalu prinudno rešenje\nSrbija: Još jedna osoba preminula od koronavirusa, 25 novoobolelih\nSrbija: Još 34 osobe zaražene koronavirusom, nema novih smrtnih ishoda


Struja neće moći da poskupi od 1. aprila | Kamatica\nPočetna > vest > Struja neće moći da poskupi od 1. aprila\nStruja neće moći da poskupi od 1. aprila\nTekst objavljen: 09.03.2015 12:28\nElektroprivreda Srbije (EPS) još nije uputila Agenciji za energetiku Republike Srbije (AERS) predlog za poskupljenje struje, rečeno je danas Tanjugu u AERS-u.\tNova cena struje, po zakonu o energetici, primenjuje se tek posle odobrenja AERS-a i kada istekne 30 dana od objavljivanja te odluke u Službenom glasniku, što znači da struje neće moći da poskupi od 1. aprila.\nU Agenciji su istakli da kada EPS uputi zahtev za korekciju cena struje, postupak davanja saglasnosti AERS-a ne mora dugo da traje jer to regulatorno telo redovno prati i analizira situaciju i podatke.\nSrbija se aranžmanom sa MMF-om obavezala da od 1. aprila poveća cenu struje za 15 odsto, što podrazumeva i uvođenje akcize na električnu energiju.\nMinistar finansija Dušan Vujović juče je najavio da će akciza na struju iznositi 0,5 dinara po kilovat satu.\nEPS struja Elektroprivreda Srbije (EPS) poskupljenje struje


август 2019 - Страница 10 од 33 - Dnevnik Juga\nRukometaši Dubočice deklasirali kragujevački Radnički\nDubočica pobedila IMT, ali nije izbegla ispadanje iz Prve lige Srbije\nU leskovačkoj Covid bolnici preminuli pacijenti iz Vlasotinca i Vučja – Novi slučajevi Korone potvrđeni u svih 6 gradova i opština u okrugu\nAkcija Gnev: Policija uhapsila Leskovčanina i zaplenila 345,4 gama amfetamina\nBesplatna rehabilitacija u banjama za penzionere, prijava do 31. maja\nCiglom razbio izlog apoteke pa pokušao da ukrade novac\nSavet za prosvetu GrO SNS Leskovac fitnes treningom obeležio Međunarodni dan porodice\nŽFK „Vučice“ iz Vučja – ponos i budućnost fudbala i ženskog sporta u leskovačkom kraju\nGradski odbor Narodne stranke Leskovac o zameni rasvete u gradu\nPočetna / 2019 / август (strana 10)\nMesečna Arhiva: август 2019\nIna Dendić 23/08/2019\tDOGAĐAJI, DRUŠTVO, Niš 0\nSvi zainteresovani posetioci 54. Filmskih susreta u Nišu moći, uz kupljenu pojedinačnu kartu ili komplet za festival, da dobiju i besplatnu kartu za panoramsko razgledanje grada tuističkim autobusom. Svi posetioci Festivala moći će da dobiju informacije o turističkom autobusu i preuzmu besplatne karte na pultu Turističke organizacije Niš, koji će …\nIna Dendić 23/08/2019\tDOGAĐAJI, DRUŠTVO, Leskovac, Niš, Vranje 0\nNiški aerodroma „Konstantin Veliki“ i u ovoj godini nastavlja sa postavljanjem rekordnih rezultata. Posle dve godine ponovo je dostigao mesečni rekord kada je u pitanju broj putnika koji je leteo sa njega. Samo tokom jula meseca letelo je 35.646 putnika što je u odnosu na isti mesec prošle godine rast …\nSrdjan Stamenkovic 23/08/2019\tLeskovac, SPORT 0\nUprava srpskoligaša Vlasine danas je napravila potez vredan pažnje i poštovanja u fudbalskom svetu. Put Beograda danas je na utakmicu kvalifikacija za Ligu Evrope Partizan – Molde krenuo autobus sa dečacima koji treniraju fudbal u vlasotinačkom srpskoligašu. Podsetimo, UEFA je kaznila Partizan sa dve utakmice igranja bez navijača. Ta kazna …\nIna Dendić 23/08/2019\tDOGAĐAJI, DRUŠTVO, Niš, Vranje 0\nCarinici su 22. avgusta 2019. godine, na graničnom prelazu Gradina, zadržali više od četiri tone sumnjive garderobe i zaplenili 14.000 neprijavljenih evra. Skoro 10.000 odevnih predmeta svetski poznatih brendova u čiju se verodostojnost sumnja otkriveno je kontrolom kamiona makedonskih registarskih oznaka među prijavljenom garderobom iz Turske namenjenoj tržištu Bosne i …\nMladi fudbaleri leskovačkog kluba Lider MGM bili su gosti Partizana na utakmici kvalifikacija za Ligu Evrope sa norveškim Moldeom. Prema rečima trenera Miodraga Mitrovića – Šice poziv je stigao u okviru dugogodišnje saradnje Partizana i ovog leskovačkog kluba koji je poslednjih godina iznedrio veiki broj talentovanih igrača. – Naš klub …\nIna Dendić 23/08/2019\tDOGAĐAJI, DRUŠTVO, Lebane 0\nNagradni konkurs „Ko kuva najbolje komšijske priče“ koji je Grand kafa organizovala povodom Dana komšija je završen, a pobednici koji su sa nama podelili najlepše trenutke iz svog komšiluka osvojili su vredne nagrade. Kao i prethodnih godina, Grand kafa ovim konkursom podržava prave komšijske vrednosti, podseća nas na važnost negovanja …\nRukometašti Dubočice 54 počelu su pripreme za prvenstvo u Super A ligi. Početak sezone je 14. septembra kada u Leskovcu gostuje ekipa Šamota, a pre toga će „vukovi“ odigrati veći broj prijateljskih utakmica. Prvu već večeras u Kragujevcu protiv ekipe Radničkog, a sledeće nedelje zakatane su tri pripremne utakmice utakmice …\nIna Dendić 23/08/2019\tDOGAĐAJI, DRUŠTVO, KULTURA, Niš, Vranje 0\nU okviru manifestacije ,,Dani Vranja“ na šetalištu je otvoren tradicionalan Etno sajam u organizaciji JU ,,Narodni univerzitet“ Vranje. Ove godine na sajmu je rekordan broj izlagača iz Beograda, Inđije, Kraljeva, Bora, Zaječara, Niša, Kragujevca, Vrnjačke Banje, Niške Banje, a posetioci će biti u prilici i da pogledaju rukotvorine iz manastira …\nIna Dendić 23/08/2019\tDOGAĐAJI, DRUŠTVO, Leskovac 0\nElvis Bajramović, pobednik ovogodišnjeg Sabora trubača u Guči u svom domu organizovao proslavu povodom pobede. Slavlju su prisustvovali brojni prijatelji, saradnici i porodica Bajramovića, gradonačelnik Leskovca dr Goran Cvetanović i predsednik Opštine Bojnik Nebojša Nenadović. „Ovo je pobeda za sve moje sugrađane. Moj uzor je Boban Marković, i naravno pokojni …\nU galeriji Narodnog muzeja otovrena izložba slika „Vreme traganja i trajanja“\nIna Dendić 23/08/2019\tDOGAĐAJI, DRUŠTVO, KULTURA, Leskovac 0\nU Galeriji Narodnog muzeja u Leskovcu, sinoć je otvorena izložba slika Mirjane Denkov pod nazivom „Vreme traganja i trajanja“. Izložba slika „Vreme traganja i trajanja“ prikazuje slike i crteže nastale u procesu promišljanja o otvorenim pitanjima na nivou savremenog življenja i suočavanja sa arhitekturom sećanja i sveobuhvatnom genezom civilizacijskog nasleđa …\nStrana 10 od 33« Prvo...«89101112\t»\t2030...Poslednji »\nPenzioner ste a niste dobili poklon paket vitamina – ovo je broj telefona gde možete dobiti informaciju


Preporuke za promjenu Ustava: Federacija BiH funkcionalnija i jeftinija\n15. maj/svibanj, 2013.\nKonferencija o promjenama Ustava FBiH, Sarajevom mart 2013.\nJavnosti je u srijedu predstavljen Nacrt preporuka za promjenu Ustava Federacije BiH, koji između ostalog predviđa ukidanje institucije predsjednika i potpredsjednika Federacije, smanjenje članova oba doma Federalnog parlamenta, te načine popunjavanja Ustavnog suda koji neće moći biti blokirani kao do sada. Visoki zvaničnici SAD i EU podržavaju ovaj prijedlog i pozivaju na debatu, dok analitičari smatraju kako će, iako dobar, ovaj prijedlog biti teško provodiv.\nDemokratski uređen entitet koji bi štitio ljudska prava, garantovao ravnopravnost, bio jeftiniji i politički odgovorniji - tako bi funkcionisala FBiH, ukoliko bi prošle preporuke ekspernog tima za promjene Ustava.\nTako bi Federacija BiH postala sve što sada nije. Glomazan aparat bio bi zamijenjen efikasnim, a načini donošenja odluka pojednostavljeni.\nOkidač je bilo formiranje federalne vlade od strane tadašnjih platformaških stranaka, što je izazvalo nezadovoljstvo predstavnika HDZ-a koji su potom sve glasnije pozivali na formiranje trećeg entiteta. Smatrajući da su ugrožena njihova prava kao legitimnih predstavnika Hrvata potporu su našli i u strankama u RS.\nKako bi preduprijedili faktičko stvaranje tri nacionalne jedinice unutar BiH, na nužnosti reforme Ustava Fedreacije BiH najviše su inistirale SAD, koje su treći entitet vidjele kao korak u pogrešnom pravcu.\nPotom je uslijedila nova kriza oko imenovanja nove vlade predvođene drugom parlamentarnom većinom, a potom i politička blokada imenovanja sudija Ustavnog suda FBiH. Novim prijedlozima ponuđeno je i rješenje krize Vlade i stranačkih igara oko imenovanja.\nKrešimir Zubak na konferenciji\n“Ukoliko stranka koja pobijedi na izborima, osigura većinu i obezbijedi prihvatljiv program i raspodjelu funkcija može dobiti povjerenje za formiranje vlade”, navodi navodi član tima Krešimir Zubak.\nU suprotnom, podršku će dobiti neko drugi ko to bude mogao obezbijediti. Također ako ne bude dogovora u roku od pet mjeseci svim zastupnicima oba doma biće uskraćena primanja do postizanja dogovora. Uz efikasnost FBiH bi dobila i političku odgovornost, jer bi se tražilo poštivanje obećanja.\nCentralnu poziciju u strukturi organizovanja vlasti imao bi parlament,jer bi institucija predsjednika i potpredsjednika entiteta, čija se vlast pokazala zamalo pa beskonačnom, bila ukinuta.\n“Da se afirmiše institucija zajedničke sjednice oba doma koja se nikada, iako postoji mogućnost, do sada nije održala. Na njoj bi se razmatrale ključne stvari za funkcionisanje Federacije BiH – promjene budžeta, usvajanja završnog računa , imenovanja sudija Ustavnog suda”, navodi profesor Ustavnog prava Kasim Trnka.\nTako bi se riješilo pitanje blokada jer bi se dešavalo manje zastoja u jednom od domova, kao što je to sada slučaj.\nUdar na političke elite\nTakođer bi se smanjio broj profesionalnih zastupnika koji bi bili plaćeni u visini prosječne plate u Federaciji, od čega bi zavisila i ministarska plata, što bi ih, vjeruje član tima Vehid Šehić, natjeralo da se bore za veći standard i bolje ekonomsko okruženje, te da dijele sudbinu građana.\nOvakav pristup direktan je udar na političke elite koje su upravo kroz fotelje, bilo zastupničke ili ministarske stekle veliko bogatstvo. Pitanje je zašto bi onda podržali Ustav koji ih praktično lišava apsolutne moći. Ambasador SAD u BiH Patrick Moon, međutim, jasno je poručio da vlast služi narodu i uputio indirektnu poruku liderima.\nŠef Delegacije EU Peter Sorensen i američki ambasador Patrick Moon na konferenciji, maj 2013.\n„Političko vođstvo u Federaciji, ali i diljem BiH treba da zna kad ljudi govore oni treba da slušaju. Ako politički lideri odluče da ignorišu reforme, treba im staviti do znanja da ignorišu volju naroda i građana koji će glasati na sljedećim opštim izborima. Federacija pripada narodu i na vama je da savjetujete kako treba da je se vodi. Na vama je da pomognete da se defninišu preporuke koje će prema našem mišljenju biti osnov za novi ustav Federacije", kazao je Mun.\nZamjenik šefa Delegacije EU u BiH Renco Davidi svjestan je da političari zapravo ne žele promjene, ali navodi da ih se na to mora natjerati.\n“Ono što smo primijetili u proteklim procesima jeste da političari nisu bili spremni da prihvate inicijative za bilo kakve strukturne reforme. Mislim da je jako važno da se sa nižih nivoa izvrši pritisak, da se građani uključe i da ubrzaju reforme“, ističe Davidi\nProfesor Fakulteta političkih nauka u Sarajevu Mirko Pejanović vjeruje kako ovaj prijedlog za razliku od prošlih, koji su išli u pravcu reforme državnog ustava, može dobiti podršku politike.\n“Jer političke elite, one koje čine većinu su sebi priskrbile uzurpaciju moći parlamenta na nivou države i entiteta a to nije demokratija već marginalizacija parlamentarne demokratija i to se u ovom slučaju neće dogoditi”, kategoričan je Pejanović.\nUvođenjem minimalne kvote izabranih zastupnika moglo bi se riješiti i pitanje nepopunjavanja Doma naroda Federacije koji nije radio u punom kapacitetu. Međutim, kako se u Ustav najmeravaju ugraditi i kategorije građana i nacionalnih manjina to bi moglo biti problematično za funkcionisanje, smatra Jakob Finci.\n„Sve je do sada bilo djeljivo na tri. Poslije implementacije odluke Sejdić – Finci sve je trebalo biti djeljivo na četiri. Poslje implementacije ovakvog ustava sve će biti djeljivo na pet a onda svima ima manje i teško da će konstitutivni narodi koji imaju većinu vlasti pristati na takvo nešto jer to nije u njihovu korist“, vjeruje Finci.\nRješenja koja se nude u 181. preporuci također predviđaju i jačanje općina, te da Federacija preuzme brigu o socijalnim potrebama u onim dijelovima entiteta koji finansijski nisu održivi. Tako bi građani imali osigurano liječenje, te socijalnu zaštitu ma gdje bili, jer su sada ograničeni na kantone, te jedino uz posebno odobrenje mogu na liječenje u bolje opremljene bolnice.\nPogledajte komentare (8)